VMware NSX u Beogradskim elektranama | Coming Computer Engineering\nVMware NSX u Beogradskim elektranama\nKako bi unapredili mrežne i sigurnosne servise unutar data centra inženjeri JKP Beogradske elektrane odlučili su da implementiraju VMware NSX i vRealize Network Insight. NSX kao platforma za softverski definisane mreže nametnula se kao logično rešenje, s obzirom na integraciju sa postojećom VMware platformom za virtuelizaciju servera.\nJKP Beogradske elektrane se već više od 50 godina bavi proizvodnjom i distribucijom toplotne energije za potrebe daljinskog grejanja i isporukom potrošne tople vode na teritoriji Beograda. Ispod beogradskih ulica nalazi se toplovodna mreža dužine preko 700 km, koja se svake godine proširuje za nekoliko desetina kilometara.\nServerska infrastruktura JKP Beogradske elektrane smeštena je u dva fizički odvojena data centra, a u planu je izgradnja još jednog centra na trećoj lokaciji. Virtuelizacijom kompjuterskih resursa uz korišćenje VMware tehnologije upravljanje serverskom infrastrukturom je pojednostavljeno i sistem administratorima je olakšan svakodnevni rad. Međutim, tradicionalni način organizacije mreže, kakav je primenjen u ovom slučaju, ograničava njihove najvažnije servise na fizičku lokaciju jednog data centra. Ovo znači da bi migracija nekog od servisa na drugu lokaciju data centra iziskivala promenu IP adrese virtuelne mašine i izmenu parametara na DNS-u, što usporava oporavak servisa na rezervnoj lokaciji. Dodatni problem predstavlja bezbednost virtuelnog serverskog okruženja, tj. nepostojanje data centar firewall-a, kao i nedostatak vidljivosti komunikacija unutar data centra.\nRešenje za unapređenje efikasnosti i bezbednosti\nKako bi unapredili mrežne i sigurnosne servise unutar data centra inženjeri JKP Beogradske elektrane odlučili su da implementiraju VMware NSX i vRealize Network Insight (vRNI). NSX kao platforma za softverski definisane mreže nametnula se kao logično rešenje, s obzirom na integraciju sa postojećom VMware platformom za virtuelizaciju servera. NSX omogućava kompletan L2 do L7 mrežni i sigurnosni model u softveru. Ova platforma razdvaja mrežu od postojećeg hardvera, koristeći prednosti postojeće infrastrukture, ali na način koji omogućuje nove brzine pružanja usluga.\nKoristeći fizičku underlay mrežu unutar data centra, NSX omogućava konfiguraciju kompleksnih mrežnih topologija i servisa bez potrebe za dodatnim konfigurisanjem fizičke mreže. Osnovne komponente NSX-a su virtuelni distribuirani switch (VDS), distribuirani logički ruter (DLR) i NSX EDGE ruter. Ove tri komponente imaju mogućnost da reprodukuju sve mrežne servise u softveru, od L3 statičkog i dinamičkog rutiranja do firewall-a, load balancer-a i SLL VPN-a. Dodatna pogodnost je što mrežni i sistem inženjeri pomoću NSX-a mogu sa jedne tačke konfigurisati, kreirati i modifikovati mrežne servise.\nU slučaju Beogradskih elektrana instaliran je distribuirani logički ruter (DLR) i uključen je distribuirani firewall. DLR je logički ruter optimizovan za East-West komunikaciju, tj. komunikaciju unutar virtuelne infrastrukture, a sa fizičkom mrežom integrisan je korišćenjem OSPF ruting protokola. Dinamičkim ruting protokolom oglašavaju se mreže koje su prisutne u data centru i svaka izmena, u smislu dodavanja ili brisanja neke mreže, automatski je propagirana ka ostatku mreže. DLR omogućava da se jedan mrežni opseg prostire preko više fizički odvojenih lokacija, čak i ako su ESXi serveri u različitim mrežnim opsezima. Ova funkcionalnost je od izuzetnog značaja za inženjere Beogradskih elektrana zbog oporavka virtuelnih mašina na rezervnoj lokaciji bez izmene IP i DNS parametara. Distribuirani logički ruter prisutan je u hipervizoru ESXi servera, što znači da svaki server u klasteru može da vrši rutiranje i firewall kontrolu saobraćaja. Dodavanje novog servera u klaster povećava ukupne performanse distribuiranog firewall-a, što ovo rešenje čini skalabilnim.\nDistribuirani firewall nudi servis u vidu mikrosegmentacije. Sam firewall mehanizam je ugrađen u hipervizor servera i primenjuje se na nivou mrežne kartice virtuelne mašine. Na ovaj način moguće je kontrolisati saobraćaj unutar virtuelnog okruženja, čak i između virtuelnih mašina koje pripadaju istom mrežnom segmentu. Dobra strana ovog rešenja je što se bilo koji objekat definisan u okviru vCenter servera može koristiti kao izvor ili destinacija u okviru sigurnosne polise. Sigurnosna polisa prati virtuelnu mašinu gde god se ona nalazila, a uklanjanje virtuelne mašine podrazumeva i uklanjanje polise koja je vezana za nju. Distribuirani firewall nudi zaštitu na L4 nivou OSI sistema, a moguće je integrisati ga sa sigurnosnim softverskim proizvodima drugih kompanija kako bi se povećala bezbednost virtuelnog serverskog okruženja.\nVRealize Network Insight je alat koji se integriše sa vCenter serverom, NSX-om i drugom mrežnom infrastrukturom data centra, a cilj je da olakša svakodnevnu upotrebu NSX-a. Korisnicima vRNI daje uputstva i informacije o najboljim praksama kako bi poboljšali performanse i dostupnost virtuelne infrastrukture. VRNI prikuplja netflow informacije sa mreže kako bi stekao sveobuhvatnu sliku o komunikacijama koje se odvijaju unutar virtuelnog data centra, kao i sa ostatkom fizičke mreže. Korisniku pruža mogućnost da planira mikrosegmentaciju, vrši analizu postojećih i daje preporuke za dodavanje novih firewall pravila. Jednostavan grafički interfejs omogućava korisniku da pretražuje bilo koji objekat iz vCenter servera i dobije informaciju o komunikacijama koje su u vezi sa tim objektom.\nPrednosti implementacije NSX-a i vRNI-ja\nImplementacijom NSX-a JKP Beogradske elektrane dobile su agilnu, fleksibilnu softverski definisanu mrežu, koja je u potpunosti nezavisna od lokacije i hardverske opreme. Mikrosegmentacija koju omogućava distribuirani firewall povećala je nivo bezbednosti unutar virtuelnog serverskog okruženja, a sigurnosna polisa prati virtuelne servise gde god oni bili, na primarnoj ili rezervnoj lokaciji data centra. Sa alatom kakav je vRNI, inženjeri Beogradskih elektrana imaju potpunu vidljivost komunikacija unutar data centra i mogu da planiraju bezbednost trenutnih i budućih virtuelnih servisa.


Foghound kafe | Kontejneri InfoKontejneri Info\nKompanija Fogaund Interaktiv Kafe Kompani (Foghound Interactive Coffee Company), angažovala je Earthworld Architects & Interiors da dizajnira kafić za potrebe njihovog poslovanja.\nRenoviranje transportnih kontejnera se ne primenjuje samo pri stvaranju stambenih objekata, već to mogu biti komercijalni, pa čak i javni objekekti. Arhitektonski studio iz Pretorije, glavnog grada Južnoafričke Republike, projektovao je objekat izuzetno zanimljive funkcionalnosti. Deo ovog poslovnog objekta funkcioniše kao kafić dok je u drugom delu smeštena pržionica. Posetiocima i kupcima kafe, omogućeno je da u kafiću degustiraju kafu ove kompanije, dok u drugom delu objekta mogu gledati kako se upravo ta kafa prži i melje.\nKafić i pržionica su morali uključivati elemente dizajna, koji bi poslovnim partnerima, posetiocima i kupcima, omogućili da se prilikom boravka u ovom kafeu, osećaju izuzetno prijatno. Projektovanjem je predviđeno, a tako je i urađeno, da kompletan poslovni objekat ima nit industrijskog dizajna. Idealna kombinacija za to je bila, korišćenje polovnih transportnih kontejnera koji su potpuno renovirani.\nFogaund kafe je izgrađen od složenih konzolnih polovnih kontejnera. Poslovna zgrada poseduje dva sprata, izložbeni deo, kafić i kancelarije za zaposlene u ovoj kompaniji. U prizemnom delu poslovnog objekta je javni kafić, formiran od dva kontejnera u kojima posetioci i poslovni partneri, mogu degustirati sveže prženu i samlevenu kafu ove kompanije.\nProdavnica poseduje oko 90 metara kvadratnih i smeštena je uz sam put da bi od strane prolaznika bila što uočljivija. Uklapanjem kontejnera se dobio spoljnji prostor u vidu terase koji je dobro uočljiv, a opet daleko od same ulice. Završna obrada u unutrašnjosti objekta je izuzetno jednostavna, a podovi su urađeni od recikliranog drveta. Isto tako jednostavna unutrašnja obrada, uključuje i postavljene betonske i drvene podove.\nEnterijer kompletnog objekta, poseduje zanimljive detalje od čelika, uključujući i stepenište. Arhitekte su projektom predvidele i sprovele ideju da kontejneri zadrže originalnu plavu boju, koju su i posedovali na spoljnjim zidovima. Da bi proširili prostor kafića u objektu, postavili su prozore i vrata sa velikim staklenim površinama. Na ovaj način je omogućen prodor velike količine dnevne svetlosti u unutrašnjost objekta i tako omogućeno da se posetioci i kupci osećaju izuzetno prijatno, dok ispijaju šoljice kafe kompanije koja kafu proizvodi.\nPlafon kafića je urađen od recikliranog drveta, tako da ovaj detalj čini enterijer unutrašnjosti izuzetno prijatnim i toplim. Izložbeni salon Fogaund kafea, smešten je na gornjem spratu objekta i do njega se dolazi izuzetno zanimljivim staklenim stepeništem. Na gornjem delu su postavljeni konzolni kontejneri, tako da na donji otvoreni deo kafića tačnije terase, reflektuju senku koja sedenje čini izuzetno prijatnim, naročito kada leti štite od sunčevih zraka pa i ponekog letnjeg pljuska.\nU izložbenom delu, ostavljeni su otvori i na taj način ostavljena mogućnost postavljana suncobrana. Odmah iza toga je postavljen stakleni pregradni zid od poda do plafona, koji se može pomeriti i otvoriti tako da gosti kafića mogu direktno izaći na spoljnu terasu. Kompanija Earthworld je instalirala i visoko izolovani zidni panel, koji svojom izolacijom sprečava prodor toplog vazduha u unutrašnjost objekta, a opet zimi održava prijatnu toplu temperaturu tokom hladnih dana. Solarni sistem koji Fogaund kafe poseduje, proizvodi potrebnu toplu vodu za svakodnevno normalno funkcionisanje poslovnog objekta, ali i grejanje tokom hladnih zimskih meseci.\nArhitekte ovog studija iz Pretorije, postavili su i logo kompanije koja proizvodi i distribuira kafu i noću ga dodatno istakli posebnim reflektorskim osvetljenjem. Kompletan projekat Fogaund kafe je završen i sproveden jula 2014. godine.


Promena osnivačkog akta - Besplatni obrasci\nPromena osnivačkog akta- primer za popunjavanje u MS Word formatu za besplatno preuzimanje i elektronsko popunjavanje!\nPromena osnivačkog akta je moguća podnošenjem potrebne dokumentacije nadležnoj jedinici APR-a.\nOsnivački akt se menja odlukom ortaka, komanditora i komplementara, odnosno skupštine društva. Odluku potpisuju članovi koji su za nju glasali i odluka se overava ako je to predviđeno osnivačkim aktom i ako je ta obaveza registrovana. U suprotnom, zakonska je pretpostavka da se izmene osnivačkog akta ne overavaju.\nZakonski zastupnik je u obavezi da nakon svake izmene osnivačkog akta i statuta, sačini i potpiše prečišćeni tekst tog dokumenta. Dakle, kada društvo radi izmene i dopune osnivačkog akta, obavezno je sačiniti i prečišćeni tekst osnivačkog akta, a oba ova dokumenta dostavljaju se radi registracije.\nTakođe, društvo može umesto sačinjavanja ova dva dokumenta (izmene osnivačkog akta + prečišćeni tekst), da se odluči za donošenje novog osnivačkog akta. U ovom slučaju, prethodni osnivački akt se stavlja van snage, a donosi se novi. Ovako sačinjeni novi osnivački akt se takođe ne overava (ovo pravilo ne važi kod osnivanja društva, jer prvi osnivački akt mora uvek biti overen). Osnivački akt akcionarskog društva se ne menja, već samo statut.\nPosebno napominjemo da se registracija izmena osnivačkog akta odnosno novog osnivačkog akta ne može sprovesti istovremeno sa registracijom promene članova i/ili promene kapitala, s obzirom da ove dve promene proizvode dejstvo tek sa registracijom.\nPrimer odluke o promeni osnivačkog akta nije propisan i preuzet je sa sajta APR-a. Više o promeni osnivačkog akta i neophodnoj dokumentaciji možete pročitati na sledećem linku.\nPromena osnivačkog akta- primer u MS Word formatu\napr obrasciosnivacki aktprimerza downloadza elektronsko popunjavanje\nPrevious Post:Knjižno zaduženje\nNext Post:Nalog za uplatu za popunjavanje


Kocijančič: Dijalog o investicijama Kine na Zapadnom Balkanu – Bankar.rs\nHome/INTERVJUI/Kocijančič: Dijalog o investicijama Kine na Zapadnom Balkanu\nEvropska Unija (EU) namerava da intenzivira dijalog sa zemljama Zapadnog Balkana, kako bi objasnila prednosti finansiranja kroz velike instrumente infrastrukturnih projekata EU, ujedno apelujući na vlasti da posebnu pažnju posvete osiguravanju ulaganja drugih partnera koji pomažu regionu da ispuni standarde EU, izjavila je portparolka EU Maja Kocijančić za Radio Slobodna Evropa (RSE).\n“To je u suprotnosti sa kineskim finansiranjem, koje dolazi gotovo isključivo u obliku zajmova sa značajnim finansijskim konacima. Stoga vlade treba da budu oprezne da ove investicije ne stavljaju ekonomiju u visoke nivoe zaduženosti što bi moglo rezultirati kontrolom transfera strateške imovine i resursa u budućnosti”, upozorila je portparolka EU.\nOna podvlači da region Zapadnog Balkana ima jasnu evropsku perspektivu i da deo ovog procesa podrazumeva i neophodnosti da se nadoknadi modernizacija infrastrukture u ovim zemljama.\nPrema evropskim zvaničnicima, investicije u regionu moraju biti u skladu sa visokim standardima javnih nabavki i transparentnosti. Takođe se navodi da Evropska Unija očekuje da partneri sa Zapadnog Balkana ispune svoje obaveze u skladu sa njihovim Sporazumima o stabilizaciji i pridruživanju (SSP), “posebno u pogledu državne pomoći i javnih nabavki i da zaštite fiskalnu održivost svojih ekonomija i investicija”.\n“Suprotno tome, manje od 6 odsto trgovinske i strane investicije u regionu potiče iz Kine”, rekla je ona.\nProblemom kineskog finansijskog uticaja u zemljama regiona se bavila i strategija Evropske Komisije o proširenju, koja je objavljena u februaru 2018. godine. U tom dokumentu se upozorava da je Kina povećala poslovanje i investicione aktivnosti u regionu koje mogu u principu ponuditi nove mogućnosti.\n“Međutim te investicije često zanemaruju socijalno-ekonomsku i finansijsku održivost”, podvlači se u Strategiji Evropske Komisije.\nSa druge strane prema zvaničnima podacima, EU je dala preko 11 milijardi evra za razvoj saobraćajne i energetske infrastrukture na Zapadnom Balkanu.\nOd 2015. godine, Evropska Unija je pojačala svoju podršku razvoju povezanosti regiona sa preko 3,2 milijarde evra investicija koje su, kako se kaže, stvorile radna mesta i integrisale infrastrukturu regiona u panevropske mreže kako bi se maksimizirao ekonomski potencijal regiona i njegova konkurentnost, dodao je RSE.\nEU kineske investicije maja kocijancic Zapadni Balkan\nNeočekivana snaga privrede Britanije: Ništa od recesije?\nTrošite vaš novac na ovim stvarima, a o tome često i ne razmišljate


Toma Fila od države traži advokata za žrtve OVK u Hagu - Politika - Dnevni list Danas\nPočetna » Politika » Toma Fila od države traži advokata za žrtve OVK u Hagu\nToma Fila od države traži advokata za žrtve OVK u Hagu\nNeće da peva Titove pesme: Toma Fila (Foto: Medija centar)\nPoslanik Socijalističke partije Srbije (SPS) u Skupštini Srbije Toma Fila zatražio je danas od države da angažuje i plati domaćeg advokata koji bi u Hagu prisustvovao procesima pred Specijalnim sudom za zločine Oslobodilačke vojske Kosova i pružao pravnu pomoć državljanima Srbije koji se u procesima pojavljuju kao žrtve, pružajući im pravnu pomoć.\nFila je na sednici Skupštine, ukazao da je Specijalno veće suda u Hagu odredilo dva pravna zastupnika za žrtve u predmetima protiv Hašima Tačija i Mustafe Seljimija, a oba su stranci, što je velika prepreka, jer moraju da komuniciraju preko trećeg lica – prevodioca.\nPredlažem da nadležni organi Srbije na to ukažu specijalnim većima za Kosovo i da na adekvatan način prate dalji rad tih veća, posebno vodeći računa o zaštiti državljana Srbije srpske nacionalnosti, koji se u tim postupcima javljaju kao žrtve i svedoci, rekao je Fila.\nOn je iskazao sumnju da je stav srpskih žrtava u predmetima Tačija i Seljimija bio da ćele dva stranca za svoje advokate, jer za njih do tada sigurno nisu ni čuli, a da ne veruje ni da su pitani, „ili da ih je neko anoniman kome su poznati ubedio da će oni najbolje štititi njihove interese“.\nFila se osvrnuo i na odluku Haškog tribunala da bivši predsednik Republike Srpske Radovan Karadžić kaznu izdržava u zatvoru u Velikoj Britaniji, ocenjujući da je to „osuda čoveka na smrt“.\nOn je dodao i da je u britanskom zatvoru general Vojske Republike Srpske Radisav Krstić, osuđen u Hagu za ratni zločin, tamo „klan tupim nožem“.\nPredsednik Skupštine Srbije Ivica Dačić rekao je da će danas na sednici međustranačkog dijaloga koji se vodi uz posredstvo Evropske unije, akteri probati da definišu tekst koji bi predstavljao kompromis, čak i sa partijama koje "samo traže alibi" kako ne bi izašle na predstojeće izbore.\nStanje raštrkanosti u srpskoj opoziciji vodi ka pojavi nepolitičkog...\nDo izbora je ostalo nešto manje od sedam meseci...\nPosle jučerašnje prve sesije međustranačkog dijaloga vlasti i opozcije...


Vesti online / Sport / Rukomet / VIDEO: Slavlje srpskih rukometašica u svlačionici\nOtišle su naše rukometašice u Švedsku bez pompe, sa malim očekivanjima, ali na početku Evropskog prvenstva blistaju izabranice Dragice Đurić. Ako je pobeda protiv Slovenki bila očekivana, onda je prijatno iznenađenje trijumf u drugom kolu A grupe protiv evropskih vicešampionki, Špankinja.\nPo završetku utakmice, naše rukometašice su podelile radost sa zemljacima koji žive i rade u Švedskoj, u Stokholmu, a vedra atmosfera prenela se u svlačionicu. Slavilo se uz poznati narodnjački hit Duni vetre koju izvodi sastav "Ministarke".\nPogledajte slavlje Srpkinja!\n— EHF Live (@EHF_Live) 06. децембар 2016.


Eto...a mi ovde jadni nesmemo ni slavu da slavimo...i posle neko da mi kaze da postujem mere...skole i restorani su izvor zaraze,ostajemo bez posla sram vas bilo,kako se ovde ne zaraze nego samo na odredjenim mestima...posle nas zovu teoreticarima zavere...nek neko objasni\nZaista se treba baviti nekim uvaljivanjem tupavim ljudima. Tu je uvek najveci broj musterija.\nZale se Zlatiborci da im je zabranjeno da sisaju ovce,mogu da sisaju samo Beogradjane i Vojvodjane\nA zašto planirana gondola u Beogradu čeka!? Rodjen sam u Beogradu, ne bi ništa upropastilo izgleda Kališa već bi samo doprinelo da se uživa u Beogradu, rekama, tvrdjavi i da se prelazi lakše sa jednog lepog mesta na drugo uz fantastičan pogled!\nDa se ja pitam nesto udario bih cenu jos vecu, samo udri\nMogli bi da postave šator za vakcinaciju, dve muve jednim udarcem.\nNemojte posle da kukate zbog korone\nTo je dobra stvar za jedne gradjane zabranjeno okupljanje a druhi mogu sve da rade pa se krizni stab pita sto im narod neveruje\nZA ČETIRI SATA PRODATO 1.200 KARATA Gondolom na Zlatiboru provozalo se 25.000 ljudi\n"OTPLATIĆE SE ZA GODINU DANA" Gondola na Zlatiboru već prevezla 30.000 ljudi


RTCG - Radio Televizija Crne Gore - Nacionalni javni servis :: Društvo :: Lani 218 predstavki protiv CG\n11. 03. 2021. 18:30 >> 18:33 0\nLani 218 predstavki protiv CG\nEvropskom sudu za ljudska prava u prošloj godinije podnijeto ukupno 218 predstavki protiv Crne Gore, saopšteno je iz Vlade, koja je danas Izvještaj o radu Kancelarije zastupnika Crne Gore pred Evropskim sudom za ljudska prava u Strazburu za 2020. godinu.\n“Pored predstavljanja aktivnosti koje su neposredno vezane za osnovnu nadležnost Kancelarije zastupnika, Izvještaj sadrži i informacije o svim aktivnostima koje je ova Kancelarija preduzimala u cilju afirmacije zaštite ljudskih prava i implementacije standarda Konvencije u nacionalnom pravnom sistemu. Posebno je naglašeno da je Evropska komisija iznijela pozitivne ocjene o radu Kancelarije i ocijenila kao pohvalan nivo saradnje koji se ostvaruje sa Evropskim sudom, ukazavši posebno da se ni jedan predmet nije nalazio pod posebno pojačanim nadzorom Komiteta ministara Savjeta Evrope”, saopšteno je iz Vlade.\nIzvještaj sadrži i preporuke za preventivno uklanjanje slabosti unutar pravnog sistema koje bi mogle biti povod za nove predstavke protiv Crne Gore pred Evropskim sudom, a koje su usmjerene u skladu sa analizom predmeta koji se nalaze u radu Kancelarije zastupnika, kao i nalazima i stavovima Evropske komsije koje je iznijela u Izvještaju objavljenom u oktobru.\nPripremiti izmjene Zakona o inspekcijskom nadzoru\nVlada Crne Gore zadužila je Ministarstvo javne uprave, digitalnog društva i medija da pripremi izmjene i dopune Zakona o inspekcijskom nadzoru.\nVlada je usvojila Analizu efikasnosti djelovanja Uprave za inspekcijske poslove.\n“Dokument sadrži poređenje centralizovanog i decentralizovanog modela organizacije inspekcija, od kojih, kako je ocijenjeno, svaki ima svoje prednosti i slabosti, ali se prednost daje decentralizovanom modelu koji omogućava efikasnije ostvarivanje odgovornosti inspekcije odnosno starješine inspekcijskog organa, a, takođe, i transparentnije ostvarivanje političke odgovornosti resornog ministra za stanje u jednoj oblasti”, saopšteno je iz Vlade.\nVlada je usvojila Informaciju o potrebi određivanja nacionalnog koordinatora za suzbijanje nasilnog ekstremizma.\nU dokumentu se navodi da Vlada Crne Gore participacijom u značajnim regionalnim, evropskim i globalnim inicijativama, djelovanjem shodno prihvaćenim standardima i prioritetima, potvrđuje svoje opredjeljenje da doprinese očuvanju mira i stabilnosti kako u Crnoj Gori, tako regionu i šire. U ovom trenutku neophodno je pristupiti izradi Izvještaja o realizaciji Akcionog plana za 2020. godinu kao i Akcionog plana za 2021. godinu na osnovu Strategije prevencije i suzbijanja radikalizacije i nasilnog ekstremizma za period 2020-2024. godine”, stoji u saopštenju Vlade.\nImajući u vidu da Biro za operativnu koordinaciju još uvijek nije imenovan od strane Vlade Crne Gore, te se nijesu stekle pravne pretpostavke za imenovanje nacionalnog koordinatora za suzbijanje nasilnog ekstremizma čiji je primarni zadatak da sve navedene aktivnosti isprati i omogući njihovu realzaciju, predlaženo je da se privremeno odredi nacionalni koordinator za suzbijanje nasilnog ekstremizma do izbora nacionalnog koordinatora, a po uspostavljanju Biroa za operativnu koordinaciju, u skladu sa zakonom.\nUredba o higijeni hrane\nDonijeta je Uredba o izmjeni Uredbe o higijeni hrane kojom se obezbjeđuje sprovođenje novog Zakona o bezbjednosti hrane i dalje, potpuno usaglašavanja sa pravnom tekovinom Evropske unije u ovoj oblasti.\nVlada je donijela Odluku o izmjeni Odluke o obrazovanju komisije za procjenu rizika bezbjednosti civilnog vazduhoplovstva koja je bila neophodna zbog kadrovskih promjena u organima državne uprave.\n“Nacionalnim programom bezbjednosti civilnog vazduhoplovstva utvrđeno je da procjenu rizika za aerodrome u Crnoj Gori vrši Komisija koju formira Vlada na predlog Nacionalnog odbora za bezbjednost civilnog vazduhoplovstva, a koju sačinjavaju po jedan predstavnik Agencije za civilno vazduhoplovstvo, Uprave policije i Agencije za nacionalnu bezbjednost”, saopšteno je iz Vlade.\n21. 01. 2022. 17


Dan online - Srbija: Radeta: Postupili smo po Ustavu i zakonu - 2021-04-17\nSrbija HAŠKI SUDIJA ZATRAŽIO DA SE SRBIJA PRIJAVI SAVJETU BEZBJEDNOSTI UN JER NIJE IZRUČILA DVOJE RADIKALA\nRadeta i Jojić Radeta: Postupili smo po Ustavu i zakonu\nPostupajući sudija Mehanizma za krivične sudove u Hagu u predmetu protiv dvoje srpskih radikala Vjerice Radete i Petra Jojića zatražio je od predsjednika Mehanizma da obavijesti Savjet Bezbjednosti UN da Srbija nije ispunila svoje obaveze prema tom sudu, jer nije uhapsila i izručila Jojića i Radetu.\nU odluci sudije Liu Daćuna (Liu Daqun), koja je dostavljena medijima, napominje se da je Statut Mehanizma iznad domaćeg zakonodavstva na koje se Srbija poziva kao prepreku za izručenje, kao i da je irelevantno to što ističe spremnost da se Radeti i Jojiću sudi pred domaćim (srpskim) pravosuđem.\nU ponovljenom postupku odlučivanja o tome gdje će se suditi Radeti i Jojiću, 2019. pa ponovo 2020. godine, Mehanizam je zatražio od Srbije da ih uhapsi i izruči Hagu radi suđenja povodom optužbi da su zastrašivali svjedoke u postupku koji se vodio protiv lidera radikala Vojislava Šešelja pred Haškim tribunalom (a koji je naslijedio Mehanizam).\nSudija napominje da je od pravosnažne odluke kojom je potvrđena obaveza Srbije da se Jojić i Radeta uhapse i izruče od 24. februara 2020, prošlo više od godinu dana i da je nesporno da se optuženi nalaze u Srbiji, kao i da nisu više poslanici Skupštine Srbije. Srbija je postupila u skladu sa Ustavom i Zakonom o saradnji sa Haškim tribunalom, kaže za „Novosti“ Vjerica Radeta.\nOna je komentarisala odluku Mehanizma u Hagu da tuži Srbiju Savjetu bezbjednosti Ujedinjenih nacija, zbog nepoštovanja suda i neizručivanja nje i Petra Jojića.\n– Taj zakon ne predviđa izručivanje naših državljanja zbog nepoštovanja tribunala kaže Radeta i dodaje da Jojić i ona imaju pravosnažno rješenje Višeg suda u Beogradu koji je to potvrdio i svako ko bi prekršio to rješenje, pogazio bi Ustav Republike Srbije.\n– Sudija Liu Danćan očigledno na tom predmetu s lažnim optužbama hoće da produži svoj angažman u Mehanizmu u Hagu da bi i dalje dobijao velike apanaže – zaključila je Radeta.


RTS :: Direktor SZO Kluge: Proces vakcinacije u Srbiji impresivan\nKoronavirus u Srbiji Direktor SZO Kluge: Proces vakcinacije u Srbiji impresivan\nponedeljak, 19. apr 2021, 14:30 -> 20:12\nMinistar zdravlja Zlatibor Lončar sastao se sa direktorom Svetske zdravstvene organizacije za Evropu Hansom Klugeom, sa kojim je razgovarao o tome šta je Srbija uradila na planu borbe protiv virusa korone tokom proteklih godinu dana. Kluge je obišao vakcinacioni punkt na beogradskom Sajmu i tom prilikom ocenio da je proces vakcinacije u Srbiji impresivan.\nKluge je posle sastanka, tokom zajedničkih izjava za medije, pohvalio Ministarstvo zdravlja, Vladu Srbije i celo rukovodstvo naše zemlje za sve preduzete mere protiv koronavirusa.\nU tom smislu, kazao je da su vrlo brzo izgrađene dve nove bolnice specijalno za kovid pacijente, da se gradi i treća i istakao da je, zahvaljujući tome, u Srbiji održana relativno niska stopa smrtnosti.\n"Da bismo izašli iz pandemije, moramo što pre završiti proces vakcinacije, povećati proces proizvodnje vakcina, ali i pojačati solidarnost", istakao je Kluge i izrazio u isto vreme zabrinutost zbog toga što se u evropskoj regiji šire novi sojevi.\n"Vakcine spasavaju živote, ali biće potrebno vreme da se svi u našim zajednicama vakcinišu", kazao je Kluge i uz razumevanje ljudi da su umorni od ograničenja i restrikcija, pozvao sve koji slave predstojeći Bajram i Vaskr da to proslave na bezbedan način.\nZahvalio je Lončaru što je pristao da bude pokrovitelj Plana za zdravlje za Zapadni Balkan i naveo da je kao regionalni direktor postavio naš region kao svoj prioritet. U tom smislu, Kluge se nada da će, ako kovid 19 to dozvoli, krajem godine u Beogradu biti u mogućnosti da organizuju sastanak ministara iz regiona na kojem bi bio dogovren plan do 2030.\nPrioritet broj 1: imunizacija\nMinistar Lončar je kazao da su na sastanku razgovarali i o planu razvoja do 2030. godine i naveo da su mnoge stvari morali da odlože zbog pandemije koronavirusa.\nLončar je istakao da su se saglasili da je trenutno prioritet broj 1 imunizacija.\n"Srbija se obavezala da će sve svoje resurse staviti na raspolaganje SZO i pomoći da se to uradi u celoj Evropi", kazao je Lončar i dodao da će dati doprinos kada je reč o mentalnom zdravlju narušenom zbog dužine trajanja pandemije i u pomoći ljudima koji se suočavaju s tim.\n"Dogovorili smo se za tri faze koje ćemo raditi u najskorije vreme, u junu ćemo se u Atini dogovoriti šta i kako ćemo raditi pod pokroviteljstvom SZO", kazao je Lončar.\nPrema njegovim rečima, danas je razgovarano o tome šta će se raditi kada prođe koronavirus kako bi se vratili u normalne tokove, kao i šta su stvari u koje se mora ulagati kako bi nadoknadili sve što je izgubljeno.\nLončar je od Klugea dobio i odgovore na pitanja dokle se stiglo sa registracijom kineske vakcine i kazao je da je na sastanku rečeno da će biti uskoro, ali i da se uporedo radi i na vakcini "sputnjik V", koja je u predmetu gledanja i nalaza SZO.\nSložili smo se da za te vakcine nema razloga da gledamo na politiku, već da radimo kako je radila Srbija do sada, odnosno da je interes pre svega zdravlje i životi građana, rekao je ministar.\nLončar je kazao da su razgovarali o stav SZO o kovid pasošima i naveo da ta organizacija nije za kovid pasoše, već preporučuju kovid sertifikate i to najbolje digitalne, gde će biti pregled da li je neko vakcinisan i u kom statusu, ali ne da bi se pravile prepreke, već zbog analize.\nLončar je za Klugea rekao i da se radi o dokazanom prijatelju Srbije, koji je za Ministarstvo zdravlja naše zemlje dostupan 24 časa svakoga dana, posebno od kada se nalazimo u pandemiji koronavirusa.\nSa regionalnim direktorom Svetske zdravstvene organizacije za Evropu, Hansom Klugeom, o epidemiološkoj situaciji i toku imunizacije građana u Srbiji razgovarala je i predsednica Vlade Ana Brnabić.\nPredsednica vlade zahvalila je na saradnji u borbi protiv pandemije, tehničkoj pomoći i ekspertizi i istakla da je za našu zemlju veoma značajna podrška ove organizacije.\nBrnabićeva je obavestila direktora SZO za Evropu o toku imunizacije građana u Srbiji, izrazivši uverenje da ćemo zahvaljujući velikom broju vakcinisanih, uspeti da stvorimo kolektivni imunitet i vratimo se u normalne tokove života.\nProces imunizacije u Srbiji direktor SZO za Evropu Hans Kluge ocenio je kao impresivan i naveo da je Srbija donela dobru odluku da građanima ponudi sve dostupne vakcine koje se koriste u borbi protiv korona virusa, saopštila je vladina Kancelarija za saradnju sa medijima.\nIzražavajući zabrinutost zbog pojave novih sojeva virusa, Kluge je istakao da je neophodno ubrzati proces imunizacije i pokazati međusobnu solidarnost.\nOn je pohvalio Srbiju na humanosti koju je pokazala donirajući vakcine zemljama regiona i omogućavajući vakcinaciju onima koji nemaju dovoljan broj vakcina za svoje građane.\nPredsednica vlade istakla je da će Srbija i dalje sarađivati sa zemljama regiona i pomagati u skladu sa svojim mogućnostima.\nKada je u pitanju projekat Mapa puta za zdravlje na zapadnom Balkanu 2021-2025, izneto je i da će, ukoliko to epidemiološki uslovi dozvole, krajem godine u Beogradu biti održan regionalni sastanak, značajan za buduće unapređenje saradnje država regiona u oblasti zdravstvenih izazova.\nKluge obišao Beogradski sajam\nKluge je obišao i vakcinacioni punkt na Beogradskom sajmu i tom prilikom ocenio da je proces vakcinacije u Srbiji impresivan.\n"Imam veoma pozitivan utisak. Ceo svet zna da Srbija brzo napreduje u vakcinaciji, ali videti to sopstvenim očima je impresivno", rekao je Kluge u izjavi za Tanjug, a upitan o impresijama nakon obilaska punkta za vakcinaciju.\nPosebno je pohvalio sistem za prijavu i registraciju vakcinacije e-Upravu, rekavši da se radi o značajnoj inovaciji. Objasnio je da mu je taj IT sistem detaljno objašnjen i kazao da smatra da je odlično postavljen.\nZahvalio je posebno lekarima i medicinskom osoblju, koji su heroji ove pandemije. SZO će, prema njegovim rečima, nastaviti da podržava Srbiju, a Srbija, uveren je, podržavati ostale zemlje Zapadnog Balkana.\nOni su mu pokazali svaku tačku koju prolazi osoba koja dolazi na vakcinaciju, a posebno sistem e Uprave.\nKluge je u razgovoru sa osobljem o digitalnom sistemu rekao da je on impresivan. Takođe, on je imao priliku da prisustvuje davanju vakcine.\nPrvi vikend tokom kojeg restorani i kafići na otvorenom rade bez ograničenja\nRihtman: Dolazak delta soja u Srbiju pitanje vremena, bez vakcinacije ovo će trajati večno


Moskva: Otvorena izložba posvećena arhitekti Nikolaju Petroviču Krasnovu\nIzložba posvećena velikom ruskom arhitekti Nikolaju Petroviču Krasnovu, od čije smrti se navršilo 80 godina, otvorena je 13. decembra u Domu ruske emigracije nazvanom po Aleksandru Solženjicinu u Moskvi.\nIzložene su skice najznačajnijih arhitektonskih radova i akvareli Krasnova, koji je radio na projektovanju i građenju najznačajnijih državnih zdanja, crkava i spomen-obeležja i u Srbiji. Malta i Srbija su imale počasni status na otvaranju izložbe jer je Krasnov, tokom svog emigrantskog života, nakon odlaska iz Rusije posle Oktobarske revolucije, proveo ostatak života na Malti i u Srbiji, gde je živeo do smrti, 1939. godine.\nEmitovan je dokumentarni film o Krasnovu u kome je, između ostalog, prikazano i nedavno otvaranje spomenika ovom velikom arhitekti u Beogradu, na malom Tašmajdanu.\nNa otvaranju izložbe govrili su Viktor Moskvin, direktor Doma, Tatjana Irinarhova, načelnik Odeljenja za međunarodne veze Doma, Irina Fomina, kustos Muzeja u Livadiji i u svojstvu počasnih gostiju ambasador Malte u Rusiji Pjer Ađius i ministar savetnik u ambasadi Srbije u Rusiji Slavoljub Carić.\nCarić je, odajući poštu slavnom Krasnovu, pobrojao njegove najvažnije radove u Beogradu: zgrade Vlade, Ministarstva spoljnih poslova, Ministarstva finansija, zdanje Arhiva Srbije, most kralja Aleksandra I itd. TV „Rusija K" prenela je njegovu izjavu u okviru emisije posvećene kulturi.\nU zvaničnom delu otvaranja izložbe, nastupao je umetnik Viktor Leonidov sa pesmom „Srbija" koja govori o boravku ruskog kadetskog korpusa u Beloj Crkvi i Srbiji, u vreme između dva svetska rata.


Pomoć od "Preporoda" tražilo 80 zavisnika\nBORBA SA NARKOTICIMA\nPovećan broj upotrebe korisničkih servisa govori i u prilog činjenici da je riječ o nezaustavljivom trendu rasta zloupotrebe psihoaktivnih supstanci, smatra Bulajić\n14.08.2016. 12:29h Ažurirano: 14.08.2016. 12:29h\nPreporodu se, u prvoj polovini godine, za pomoć obratilo 80 zavisnika od narkotika, kazao je direktor te nevladine organizacije (NVO), Jovan Bulajić, navodeći da bilježe rast interesovanja za tretmane koje obezbjeđuju. „U prvoj polovini godine, 80 različitih korisnika je upotrijebilo 168 servisa koje obezbjeđuje Preporod“, kazao je Bulajić. Ta brojka, kako je pojasnio, uključuje ne samo rad sa aktivnim zavisnicima, već napore i u polju porodičnog savjetovanja (najčešće roditelji zavisnika), resocijalizacije osobe koje pobijedile zavisnost. „Prikazivanjem takve integrisane statistike, želimo poslati poruku da zavisnika nikada ne možemo posmatrati kao izolovan problem, već da je riječ o problemu koji pogađa porodicu i cijelo društvo“, rekao je Bulajić agenciji MINA. On je istakao da Peporod bilježi značajan rast u upotrebi servisa za sve strukture. „Sa jedne strane, svjesni smo da je takav deskriptivni parametar jasan znak da napori koje ulažemo rezultiraju povjerenjem korisnika naših usluga. To nam predstavlja satisfakciju za nastavak predanog rada“, naveo je Bulajić.\nPrema njegovim riječima, povećan broj upotrebe korisničkih servisa govori i u prilog činjenici da je riječ o nezaustavljivom trendu rasta zloupotrebe psihoaktivnih supstanci. „Tako možemo zaključiti da je potrebno uložiti dodatne napore i obezbijediti još veću podršku, sa svih nivoa, svima koji se istinski i sa valjanom motivacijom bore sa ovim problemom“, poručio je Bulajić. On je rekao da je veći broj muškaraca koji traže pomoć ali da je i broj žena zavisnica koje se javljaju u porastu. „Ne smijemo zanemariti činjenicu da se žene zavisne rjeđe i odlučuju potražiti pomoć, jer one lakše dolaze do novca, uglavnom putem prostitucije“, dodao je Bulajić. On je upozorio da se donja granica započinjanja konzumacije droga snižava i da se Preporodu sve češće javljaju maloljetnici koji su „duboko zagazili u problem“. To je, kako smatra Bulajić, jedan od problema koji će u skorijoj budućnosti predstavljati krupan izazov u borbi protiv konzumacije droga. On je rekao da je registar zavisnika “u rukama” Instituta za javno zdravlje Crne Gore i kadar te ustanove radi profesionalno. Bulajić smatra da nijesu najbolje riješeni ime registra, kao i sagledavanje ko bi trebao biti obuhvaćen registrom. „Primarno je planirano bilo da samo zavisnici koji pomoć zatraže zvaničnim isključivo medicinskim ustanovama. Sagledavanja greške radi, Kakaricka gora nije zdravstvena ustanova“, naglasio je on. Bulajić je rekao da se za najprepoznatije organizacije civilnog društva Preporod, 4Life, Juventas i Cazas može govoriti i vezati isključivo za „onaj famozni konkurs“ za raspodjelu dijela prihoda od poreza na igre na sreću. Kako je dodao, i zbog cjelokupnog lošeg doživljaja civilnog sektora u javnosti, često proizilaze nejasnoće koje prate sve raspodjele finansijskih sredstava.\nBulajić je rekao da se za najprepoznatije organizacije civilnog društva Preporod, 4Life, Juventas i Cazas može govoriti i vezati isključivo za „onaj famozni konkurs“ za raspodjelu dijela prihoda od poreza na igre na sreću\n„Vjerujem da je malo kome poznato da na ovom konkursu, koji se u javnosti isključivo veže za NVO, potpuno ravnopravno apliciraju i javne ustanove, sportska udruženja i klubovi, različita pravna lica, mediji“, istakao je Bulajić. On je kazao da se loša konotacija po pravilu veže samo za NVO, dodajući da nekad nije ni čudo što je takav doživljaj. „Iz godine u godinu se odobravaju sredstva za približno 90 projekata. I tu vam se nudi mogućnost da se od droge „spasite“ raznim loptama, košarkaškim, fudbalskim, rukometnim, kimonima, bon tonima, prirodom, kupuju se nošnje za kulturno-umjetnička društva, oprema za sportska društva, ide se na turnire, i ponekad čak se to i ne pokušava prikazati prihvatljivije“, rekao je Bulajić. On je poručio da u Preporodu ne traže nikakav novac već su spremni da prihvate da se sistem obaveže, po dogovorenoj metodologiji, samo da garantuje da će onaj, ili oni, koji budu odlučivali o toj raspodjeli, biti neko ko poznaje prilike, i kome će se garantovati suverenitet u odlučivanju. "I mi već tada ne strahujemo za održivost servisa koje realizujemo". „Vjerujem da je svima jasno da novac koji mi dobijemo za servise, skoro pola vratimo u budžet, na ime poreza i doprinosa. Mi tu radimo, i ne radimo ništa drugo, nije nam ovo usput, nego smo ovome posvećeni životima“, rekao je Bulajić. Prema njegovim riječima, Preporodu za korektnu održivost godišnje treba novca „koliko zavisnici u danu koštaju državu, po pitanju raznih okolnosti koje nastaje iz bolesti zavisnosti“. Bulajić je kazao da Preporod odlično sarađuje sa rehabilitacionim centrima i komunama i da se ta saradnja kontinuirano unapređuje. “Na današnji dan imate momaka i djevojaka koji su posle procesa motivacije za prihvatanje tretmana, svoju rehabilitaciju iz Preporoda nastavili u nekoj od partnerskih komuna ili terapijskih zajednica u Crnoj Gori, Srbiji, Hrvatskoj, BiH, Italiji, Španiji, Švajcarskoj, Njemačkoj. On je napomenuo da su programi u tim ustanovama vrlo različiti, i da je mala vjerovatnoća da se može desiti da se nekom ne ponudi opcija koja bi njegovom senzibilitetu mogla predstavljati konačno spasenje. Bulajić je pozvao sve ljude u Crnoj Gori koji na bilo koji način trpe posledice zloupotrebe droga da ne posustaju u pokušavanju da svoj problem riješe. „Ima institucija, organizacija i pojedinaca koji mogu pomoći. Jedna od adresa za pomoć sigurno je i Preporod. Izlaz iz zavisnosti postoji“, poručio je Bulajić.\nNVO PreporodPreporodJovan Bulajićnarkomanija


Foto: UNS Ujedinjeni narod Srbije / youtube\nProtest u Loznici!!!\nDo ove vanredne sednice koja je otkazana kasno sinoć trebalo je da dođe na osnovu građanske inicijative kojom zahtevaju da se izbaci Prostorni plan za područje posebne namene Jadar iz Prostornog plana grada čime je rudnik zvanično ušao u jedan dokument. Takav prostorni plan usvojen je u julu ove godine.\nZvaničnog objašnjenja za to što je sednica otkazana i dalje nema, a kako se nezvanično saznaje od prisutnih, sinoć su odbornici shvatili da nemaju kvorum za održavanje sednice i oko 21h počela su da stižu obaveštenja svima da ta sednica danas neće biti održana.\nTakođe, kako nezvanično saznajemo, jedna grupa odbornika bi trebalo uskoro da uđe u Skupštinu grada i pokuša da dobije objašnjenje, jer kažu da su otkazivanjem prekršene procedure.\nŠto se tiče protesta, on se ipak održava, organizuje ga udruženje „Ne damo Jadar“, koje je htelo da prisustvuje sednici.\nViše stotina građana se nalazi ispred Skupštine grada Loznica. Primetno je prisustvo velikog broja mladih ljudi, kažu da su izričito protiv ovog projekta, ako treba, kažu, ići će do kraja, braniće svojim telima i Loznicu i okolna mesta, naročito Gornje Nedeljice, gde je plan da se otvori rudnik litijuma kompanije Rio Tinto, jer veruju da će zatrovati ne samo ovaj kraj, nego i celu Srbiju.\nMarijana Trbović iz udruženja „Ne damo Jadar“ tvrdi da ljudi u džipovima dolaze pred domaćinstva u Gornjim Nedeljicama.\nUčesnici protesta kažu da će nastaviti da dolaze ovde i narednih dana, sve dok se ta sednica ne održi, jer će oni pokušati da izbace projekat Jadar iz prostornog plana.\nMeđu okupljenim građanima su i predstavnici Ekološkog ustanka i Skupštine slobodne Srbije, kao i lider Dveri Boško Obradović.\nProtest organizuje Udruženje Ne damo Jadar.\nROBINZONI SA TARE Ispovest američke odbojkašice i Slavonca koji su napustili sve i sa decom otišli da žive u divljini\nMožete li da se odreknete života u gradu i zamislite da stanujete u brvnari na 1.000 metara nadmorske visine dok su vam prve komšije medvedi i vukovi?


Gledaocima u Srbiji poznato je da se i druga sezona "Predstraže" (The Outpost) još lane snimala u Srbiji, a treći nastavak ove epske fantazije, čiji su kreatori Kinan Grifin i Džejson Feler, a koja prati avanture Talon, jedine preživele iz rase poznate pod nazivom "crne krvi", finale ima u Petničkoj pećini, koja se nalazi na samo 300 metara od čuvene Istraživačke stanice.\n- U najvećoj meri serija je do sada snimana u studijima u Šimanovcima, ali tokom treće sezone imali smo i dosta lokacija i trudili se da što više prikažemo Srbiju. U samom finalu treće sezone postoji čitava jedna sekvenca smeštena u fascinantnom sistemu pećina, gde glavni glumci odlaze da pronađu oca protagonistkinje serije Talon. Bili smo u potrazi za najimpresivnijim pećinskim sistemom širom Srbije i došli smo u Petnicu, gde smo se zaljubili u pećinu i pomislili kako je to savršena lokacija za snimanje ove sekvence. Odlučili smo da dovedemo čitavu ekipu, zajedno sa glavnim glumcima, tako da su dijaloške scene snimane širom pećine – otkriva producent "Predstraže" Džonatan Ingliš.\nPetničku pećinu i prostor oko nje istraživali su još u 19. veku Josif Pančić i Jovan Cvijić\nPo njegovim rečima, treća sezona serije imaće 13 epizoda, a u snimanjima obavljenim na ovoj lokaciji učestvovalo je 160 članova ekipe.\n- Naš osnovni izazov i cilj je da serija ima što veći produkcioni kvalitet, a ono što je lepota snimanja u Srbiji je da pored sjajne i talentovane ekipe, takođe postoji i ogroman broj divnih lokacija i pejzaža. Upravo Petnička pećina je sjajan primer koliko su ovi prirodni pejzaži fantastični. Veliki je izazov snimati u pećini i imati glumce unutar pećine, to zahteva ozbiljnu organizaciju, ali smo imali sreće što smo uspeli to da omogućimo – zaključuje Ingliš.\nZnačajnu pomoć američkim filmadžijama u realizaciji snimanja ove sezone pružio je i srpski reditelj Milan Todorović, koji priznaje da je bio oduševljen pozivom da učestvuje u nastajanju novog serijala "Predstraža".\n- Lokacije koje Srbija može da pruži smatram da se adekvatno uklapaju u to što su oni zamislili, možda i više od toga. Mislim da su oduševljeni onim što su ovde videli, kao i činjenicom šta sve tu može da se snimi, pa se njihov "univerzum" u tom smislu sve više širi. Eksluzivnost ove lokacije je u tome što naši junaci prvi put odlaze u tu neku drugu dimenziju za koju mi znamo da ona postoji. Petnička pećina izgleda kao da nije od ovog sveta i bila je više nego spektakularna za tu jednu sekvencu – ističe Todorović.\nSkeleti kao scenografija jedne scene u pećini\nPetničku pećinu i prostor oko nje istraživali su još u 19. veku Josif Pančić i Jovan Cvijić. Pećina, koja je podeljena na Gornju i Donju, sastoji se od oko 600 metara dugih kanala i brojnih odaja. Najprostranija od njih, nazvana Koncertna dvorana, ima prirodno osvetljenje koje potiče od dva otvora na tavanici. Arheološko-antropološka istraživanja sprovedena 1969. godine potvrdila su da je arheološki lokalitet koji se nalazi ispred ulaza u Petničku pećinu prvo kompletno neolitsko stanište u Srbiji, staro 6.000 godina.\nNa drugom lokalitetu u samoj pećini otkriveno je ognjište, kosti pećinskog medveda, hijene i srndaća, ali i delovi vojničke opreme iz perioda Rimljana, uključujući i kockice za igru.\nBONUS VIDEO: Na setu serije "Slučaj porodice Bošković"\nNa setu serije "Slučaj porodice Bošković"


Stefanović: Predavanja o bezbednosti proširiti na sve osnovce – NovostiDana.rs\nMinistarstvo unutrašnjih poslova Nebojša Stefanović je danas to rekao u Vraniću kod Barajeva gde je sa šefom Misije OEBS-a u Srbiji Andreom Oricijem i pomoćnicom ministra prosvete Vesnom Nedeljković prisustvovao predavanju u okviru predmeta „Osnovi bezbednosti dece“ učenicima šestog razreda OŠ „Pavle Popović“.\n„Predmet Osnovi bezbednosti dece, u okviru kojeg policijski službenici podučavaju učenike četvrtog i šestog razreda, daje izuzetne rezultate“, ocenio je ministar i rekao da tim predavanjima aktivni i penzionisani policajci ukazuju deci na moguće opasnosti i kako da ih se čuvaju.\nPolicajci su danas, prvog dana drugog polugodišta, učenicima šestog razreda OŠ „Pavle Popović“ održali predavanje o „prevenciji i zaštiti od zloupotrebe opojnih droga i alkohola“.\nUčenici te škole prvi su dobili priručnike koje je MUP pripremio u saradnji sa OEBS-om. Udžbenici će biti podeljeni svim učenicima koji pohadjaju predmet „Osnovi bezbednosti dece“.\nDeca će kroz priručnik „moći da se upoznaju sa svim opasnostima koje donose alkohol, droga, internet i saobraćaj“, rekao je Stefanović.\nŠef Misije OEBS-a Andrea Oricio rekao je da će učenicima biti podeljeno 140.000 priručnika na srpskom i na osam jezika nacionalnih manjina.\n„Ovaj priručnik predstavlja važan korak u rešavanju bezbednosnih problema mladih i suzbijanju svih vrsta nasilja. On je rezultat napora širokog spektra predavača i relevantnih institucija. Izuzetno je važno da se mladi informišu o svim mogućim pretnjama“, rekao je Oricio i dodao je važno da se u prevenciju uključi cela zajednica.\nPredmet „Osnovi bezbednosti dece“ u osnovne škole uveden je u septembru prošle godine, na inicijativu ministra Stefanovića, i u prvom polugodištu održano je više od 26.000 predavanja o tome.\nDirektor Kancelarije za Kosovo pozdravio saradnju u istrazi ubistva Ivanovića


EU: Potvrda evropskog opredeljenja Srbije\nBrisel pozdravio uspešno održavanje izbora u Srbiji, uz poziv Beogradu da nastavi sa reformama i normalizacijom odnosa sa Prištinom\nBrisel pozdravlja uspješno održavanje izbora u Srbiji, potvrdu evropskog opredjeljenja, očekujući da se vlast formira što prije i nastavi sa pregovorima o prijemu, radom na reformama, te normalizacijom odnosa sa Prištinom.\nPrva zvanična reakcija iz Brisela na izbore u Srbiji došla je od strane Visoke predstavnice EU Ketrin Ešton.\n"Čestitam narodu Srbije na provedenim izborima. Zamjenik premijera Vučić se do sada pokazao kao snažan i važan partner tokom dijaloga i ja očekujem da će se razgovori nastaviti, a mislim da je to i on jasno naglasio. Nadam se da ću uskoro posjetiti Srbiju, onda kada se formira vlada i radujem se tome. Mi smo već u razgovorima i sa Beogradom i sa Prištinom o tome kada da se održi novi krug dijaloga. Ja sa nadam vrlo skoro."\nZa evropskog komesara za proširenje, Štefana Filea, rezultat izbora u Srbiji je dokaz evropskog opredjeljenja. On, uz čestitke na izborim koji su održani u skladu sa demokratskim standardima, ukazuje na zapažanja medjunarodnih promatrača: potreba za osnaženjem medijskog pluralizma, kao i nastavak reformi na polju prava.\n"Ono što je jasno, narod Srbije je dao punu podršku evropskom smjeru vladine politike. Pozdravljamo namjeru lidera SNS, gospodina Aleksandra Vučića da što je prije moguće započne razgovore o formiranju nove vlade. U prvoj godini pregovora zemlje o prijemu je iznimno važno da se što prije formira vlada i parlament i nastavi sa procesom."\nOd Srbije se očekuje da sa novom snagom nastavi rad na reformama, prije svih na polju vladavine zakona i osnovnih sloboda, kao i da radi na strukturnim ekonomskim reformama. Gotovo nije neophodno napominjati da je ključno da se nastavi sa dijalogom sa Prištinom, primjeniom do sada postignutih sporazuma, kao i nastavku normalizacije odnosa, kaže se u saopštenju Komesarijata za proširenje EK, koje potpisuja komesar Štefan File.


Živković: DOS nije organizovao paljenje parlamenta - NOVA stranka\n27.09.2018 Press služba 0\nZoran Živković, lider Nove stranke i jedan od učesnika u događajima 5. oktobra 2000. godine, povodom izložbe u Domu Narodne skupštine, posvećene nestalim slikama i umetničkim delima iz parlamenta pre 18 godina, ponovio je da tadašnji DOS, niti stranke koje su ga činile, nisu organizovale ni paljenje skupštine, ni krađu slika.\nRekao je da je ono što se događalo posle podne 5. oktobra bio akt bezumlja koji je on i tada osudio, a i danas ponovo osuđuje, a da bi one koji su to učinili mogao da nazove grupom neodgovornih pojedinaca čiji su bes, ili želja za krađom, ili nešto treće, doveli do toga da se unište vredna umetnička dela i zapali deo skupštine.\n„To nema nikakve veze sa organizatorima 5. oktobra, ni sa onim časnim i poštenim ljudima koji su u najvećem delu bili ovde ispred, jer mi smo tog dana osvojili slobodu i ovaj prostor je ponovo tada dobio značaj koji treba da ima u svakoj državi, a to je da bude hram demokratije. Sigurno je bilo pogrešno očekivati od nas da spaljujemo nešto što smo oslobodili“, rekao je Živković, koji je za Danas dodao da je i danas potreban 5, ali i 6.oktobar.\nOn je pokazao i fotografiju na kojoj se vide ljudi koji su 5. oktobra upali u parlament, a među njima je i Nikola Petrović, Vučićev kum i bivši direktor Elektromreža Srbije.\nPrilog: Fotografija Nikole Petrovića 5. oktobra 2000.\nPrethodna vest\tNOVA spremna za borbu za poštene izbore - konkretno, bez demagogije! Sledeća vest\tŽivković u emisiji "Uz jutarnju kafu" na TV Naša


Cavusoglu: "U Sloveniji sam rekao da anonimni nikome ne mogu biti od koristi"\nŠef turske diplomatije u posjeti Bosni i Hercegovini\nIstičući kako trgovinska razmjena između Turske i BiH nije opala ni u uvjetima pandemije, Cavusoglu je kazao da je došlo do rasta izvoza iz Bosne i Hercegovine i da će strane nastaviti raditi na nastavku trenda ka balansiranju te razmjene.\nDelegacije su razgovarale o nizu projekata, uključujući i projekt izgradnje autoputa Sarajevo – Beograd, a Cavusoglu je izrazio zadovoljstvo činjenicom da Vijeće ministara Bosne i Hercegovine danas treba ratificirati Sporazum o infrastrukturnoj i transportnoj saradnji.\n“Razmijenili smo mišljenja i o aktuelnim dešavanjima u Bosni i Hercegovini i regiji. Mi snažno podržavamo političko jedinstvo, teritorijalnu cjelovitost, mir i prosperitet Bosne i Hercegovine. Raduje nas da su nakon dvanaest godina u Mostaru održani lokalni izbori. U posljednje vrijeme bili su aktivni nekakvi papiri o temi cjelovitosti Bosne i Hercegovine i mi smo odmah iznijeli svoj stav o tome. Danas ponovo naglašavamo kako su takve teme i rasprave opasne, ne samo za Bosnu i Hercegovinu već za cijelu regiju i Evropu“, poručio je Cavusoglu.\nPoručio je kako Turska podržava integraciju Bsone i Hercegovine i zemalja Zapadnog Balkana u evropske i atlantske institucije i kako nastavlja doprinositi stabilnosti i miru na bazi rada trilateralnih mehanizama Turska – Bosna i Hercegovina – Srbija i Turska – Bosna i Hercegovina – Hrvatska.\nCavusoglu je najavio da će u drugoj polovicni juna u Antaliji biti održan sastanak delegacija zemalja jugoistočne Evrope, a potom i Prvi Antalija diplomatski forum na kojem bi trebala učestvovati i ministrica Turković.\nProkomentirao je i nastavak projekta izgradnje autoputa Sarajevo – Beograd u kontekstu negativnih posljedica pandemije na globalnu ekonomiju. Cavusoglu je kazao kako je taj projekt već započet iz Srbije i kako su u toku pripreme i u Bosni i Hercegovini, a da ga Turska snažno podržava i vjeruje u njegovu uspješnu realizaciju.\n“Umjesto proturanja papira nepoznatih autora koji izazivaju rasprave, koje nikom ne koriste, a za koje su nam i u Sloveniji rekli da to nisu uradili i pustili u javnost, dakle, umjesto takvih stvari koje razdvajaju, trebamo se usredotočiti na projekte koji povezuju zemlje i narode u regiji. Pod vodstvom predsjednika Recepa Tayyipa Erdogana Turska je postavila takvu viziju i pridaje važnost i podržava projekt autoputa Sarajevo – Beograd“, zaključio je Cavusoglu.\nŠef turske diplomatije Cavusoglu sastao se danas i s članovima Predsjedništva Bosne i Hercegovine, predsjedavajućim Miloradom Dodikom i članovima Šefikom Džaferovićem i Željkom Komšićem, a tokom dana sastat će se i s predsjedavajućim Vijeća ministara Bosne i Hercegovine Zoranom Tegeltijom te članovima Kolegijuma Predstavničkog doma i Doma naroda Parlamentarne skupštine Bosne i Hercegovine.\nPrije dolaska u Sarajevo, Cavusoglu je boravio u Sloveniji. U Ljubljani se sastao sa slovenskim ministrom vanjskih poslova Anžeom Logarom, premijerom Janezom Janšom i predsjednikom Borutom Pahorom.\nMevlut CavusogluBisera TurkovićBosna i HercegovinaTurskanon paper


Sporazum: "Bratoljub" na korak do graničnog prelaza\nIzgradnja prelaza na mostu "Bratoljub" dobila je zeleno svjetlo jer su Bosna i Hercegovina i Srbija postigle sporazum o graničnim prelazima – saopštili su iz Ministarstva bezbjednosti Bosne i Hercegovine. U Beogradu su dvije strane usaglasile nacrt sporazuma i na taj način je otvoren put za izgradnju zajedničkog graničnog prelaza na mostu koji, preko Drine, spaja Bratunac i Ljuboviju.\n"Ovo je značajan korak u poboljšanju saradnje između dvije zemlje i stvaranju uslova za uspostavljanje jednostavnog i efikasnog sistema kontrole prelaska državne granice", navodi se u saopštenju Ministarstva bezbjednosti BiH.\nStvari ipak nisu tako jednostavne i prije prvih bagera slijedi procedura potvrde sporazuma kod nadležnih organa. U Vladi Srpske čekaju Upravu za indirektno oporezivanje koja treba da dostavi Odluku o davanju saglasnosti za izgradnju graničnog prelaza.\n"Kada dobijemo tu odluku ovjerenu i potpisanu može se potpisati ugovor o pravu građenja između Uprave za indirektno oporezivanje i Vlade Republike Srpske", kaže u telefonskoj izjavi za ATV Nataša Kostić iz Ministarstva saobraćaja i veza RS.\nUprava kaže: “Prije nas, na potezu je Savjet ministara.”\n"Dostavili smo Savjetu ministara kompletnu, obimnu dokumentaciju na osnovu koje očekujemo da nam Savjet ministara da tu saglasnost. Čim stigne u Upravu, kod notara zakazujemo sastanak između UIO i predstavnika Vlade Srpske", najavljuje Ratko Kovačević, portparol Uprave za indirektno oporezivanje BiH.\nTek tada se, kažu u Upravi, može podnijeti zahtjev za dozvolu za građenje, nakon čega će raspisati tender za izgradnju graničnog prelaza. Izgradnja mosta Bratoljub završena je krajem prošle godine i on je zajednički projekat Srbije i BiH vrijedan oko 13 miliona evra. Srbija je finansirala most i pristupnu saobraćajnicu na teritoriji Srbije, a na Bosni i Hercegovini je izgradnja prelaza.


Uleteo u Bondstil rekao da je tajni agent\nOdređen jednomesečni pritvor P. M. koji je upao u vojni kamp kod Uroševca, KFOR odbija da otkrije identitet uljeza\nOsnovni sud u Uroševcu odredio je jednomesečni pritvor P. M., zbog sumnje da je počinio krivično delo lažno predstavljanje” kao zvaničnik američke obaveštajne agencije CIA. Naime, kako su preneli prištinski mediji na albanskom jeziku, P. M. se istovremeno predstavljao kao da radi i za srpsku policiju.\nPročitajte još: „NOVOSTI” SAZNAJU: Albanci i NATO kuju ratni plan u Bondstilu”\nP. M. je uhapšen u petak od strane kosovske policije, nakon što je ušao u američki vojni kamp Bondstil”, kod Uroševca, tvrdeći da je saradnik CIA i da radi i za srpsku policiju, tačnije, antiterorističku službu. Tokom ispitivanja u policiji, rekao je da je u Prištinu došao autobusom koji saobraća na liniji Priština Beograd, a u bazu Bondstil” drugim autobusom preneo je prištinski list Koha ditore” ne navodeći nacionalnost uhapšenog.\nIstovremeno, u zapisniku u koji je ovaj prištinski list imao uvid, P. M. je izjavio da je, pošto je ušao u Bondstil”, tamo ostao oko tri sata. Kada su mu tražili američki pasoš, rekao je da su mu isprave ukradene u Luksemburgu. Do popodnevnih sati na ovu vest nisu reagovali iz vojne misije KFOR na Kosovu, niti je usledio odgovor na pitanje Novosti” koje je nacionalnosti osoba uhapšena za lažno predstavljanje.\nHAPŠENjE NA KiM: Lažni službenik CIA proveo sate u Bondstilu


Kompanija Samsung Electronics u okviru Galaxy Unpacked događaja predstavila je i dva nova tableta - Galaxy Tab S7 i S7+\nUz nove funkcije, unapređenu S pen olovku, proširenu tastaturu, veliki ekran i snažan procesor, kao i podršku za 5G kod modela S7+ , ovi uređaji nude mnoštvo alatki za rad i zabavu.\nMoćan uređaj za rad\nProcesor poslednje generacije korisnicima ovih uređaja pružiće mogućnosti za vrhunsku produktivnost, dok će posle radnog vremena uživanje u gejmingu i video pozivima sa prijateljima biti potpuno neometano. Multitasking će biti dodatno olakšan uz zaobljenu S Pen olovku sa izduženim vrhom, unapređenom tako da pruži još prirodniji osećaj prilikom korišćenja.\nU kombinaciji sa stopom osvežavanja ekrana od 120Hz, S Pen će olakšati hvatanje beleški tokom sastanaka i konferencijskih poziva. Uz to, aplikacija Samsung Notes ponudiće mogućnost jednostavnog konvertovanja beleški u PDF format, dok će uz opciju Audio Bookmark korisnicima biti omogućeno da istovremeno snimaju sastanak i vode zapisnik, a potom sve sinhronizuju. Tako će klikom na određenu rečenicu u beleškama, moći da pokrenu audio zapisnik tačno na onom mestu gde je o željenoj temi bilo reči.\nIstovremeno korišćenje čak tri aplikacije\nPored toga, unapređeni Multi-Active Window omogućava istovremeno korišćenje čak tri aplikacije, pa će tako biti moguće paralelno prisustvovati video pozivu, pratiti elektronsku poštu i voditi zapisnik sa sastanka. U tome će mnogo pomoći i veliki ekran tableta. Dodatno su usavršene i aplikacija Samsung DeX, kao i Keyboard Book Cover tastatura koja dolazi sa intuitivnim funkcijama i dužim touchpad-om, za korisnike koji žele da prilikom upotrebe tableta imaju utisak da rade na računaru. Zahvaljujući saradnji sa kompanijom Microsoft, omogućena je brza sinhronizacija Samsung Notes sa aplikacijama Microsoft OneNote i Outlook, pa prelazak sa jednog na drugi operativni sistem nikad nije bio jednostavniji. Osim toga, Tab S7 i S7+ je moguće bežično spojiti sa odgovarajućim televizorom i prezentovati sadržaj ekrana na većem uređaju.\nOdličan za zabavu\nUz kupovinu tableta, omogućena su četiri meseca besplatnog pristupa aplikaciji YouTube Premium, dok će Netflix i Spotify takođe biti preinstalirani. Osim toga, prvi put na Android tabletu biće unapred instalirana i popularna aplikacija Clip Studio Paint za crtanje , pa će dizajneri i oni koji se bave kreativnim industrijama uvek imati pristup svom „bloku za crtanje“. Za što bolji sadržaj za društvene mreže pomoći će i Canva, s obzirom na to da će na raspolaganju biti više od 200 ekskluzivnih template-a sa ove platforme .\nZahvaljujući Samsung Cloud-u i aplikaciji Samsung Flow neke od funkcija sa tableta, korisnicima će istovremeno biti dostupne i na Galaxy telefonima i računarima, pa neće biti potrebe za slanjem i preuzimanjem dokumenata sa jednog na drugi uređaj. Osim toga, Tab S7 i S7+ služiće i kao uređaj putem koga će korisnici kontrolisati svoje domove i kućne aparate bazirane na internetu stvari (IoT).


Zdravlje radnika poslednja briga poslodavaca - PPmedia\nZdravlje radnika poslednja briga poslodavaca\nPosted on\t23 октобра, 2018 5:43 pm by adminpp033\nKorišćenje apartmana u porodilištima, usluge državnih i privatnih klinika svuda u zemlji tokom 24 sata i pokriće od 100.000 evra za lečenje članova najuže porodice samo su neki od načina na koje pojedine uspešne svetske firme u Srbiji brinu o zdravlju svojih zaposlenih.\nMeđutim, u većini domaćih preduzeća, bilo privatnih ili državnih, ovakva situacija je prava privilegija i retkost, pa je briga o zdravlju zaposlenih svedena na overenu zdravstvenu knjižicu i pravo na bolovanje, kažu, za “Novosti”, zaposleni u Institutu za medicinu rada Srbije.\n– Problem nedovoljne brige o zdravlju zaposlenih u Srbiji započet je ukidanjem fabričkih ambulanti, u kojima je poslodavac u direktnom razgovoru mogao da se informiše o zdravstvenom stanju zaposlenih, da dobije realnu sliku težine bolesti ili povrede i da, na osnovu toga, planira poslovanje svojih kadrova – kaže prof. dr Aleksandar Milovanović, direktor Instituta za medicinu rada.\nOn tvrdi da kada su službe medicine rada vodile računa o prijavljivanju povreda na radu nije postojala ni teoretska šansa da se one prikriju u korist poslodavca, što je danas uzelo maha:\n– Današnji vlasnici firmi izbegavaju da prijave radnike koji pate od bolesti uzrokovanih poslom kako ne bi plaćali odštetu.\n– Jedan od najvećih poslodavaca u Srbiji, sa više od 30.000 zaposlenih radnika, jeste Javno preduzeće “Elektroprivreda Srbije”, gde je briga o zdravlju zaposlenih veća od one koja je zakonom zagarantovana i koja postoji u većini državnih preduzeća – kaže, za “Novosti”, Jelena Dančević, direktor Sektora za upravljanje ljudskim resursima u EPS. – Sindikat ima mogućnost da iz sredstava Fonda solidarnosti odobri pomoć nekome od zaposlenih koji ima zdravstvenih problema.\nOrganizuju se i periodični pregledi, u zavisnosti od radnog mesta, kako bi se utvrdilo da li zaposleni ispunjava zdravstvene uslove za rad.\n“Japan tobako internešenal” (JTI) ima 300 zaposlenih u Beogradu i Senti i jedan je od osnivača Kluba dobre prakse, gde se razmenjuju iskustva o bezbednosti i zdravlju zaposlenih sa Medicinom rada, Inspektoratom zaštite na radu i predstavnicima lokalnih kompanija.\n– To je prilika da se predstavnici manjih kompanija uključe u rad i razmenu iskustava. Na taj način mogu da uče od velikih kompanija o prevenciji i zdravstvenoj zaštiti – kaže, za “Novosti”, Zoran Kosijera, menadžer za ljudske resurse u kompaniji JTI u Srbiji.\nU ovoj firmi u svako doba dana i noći zaposlenima su dostupne zdravstvene usluge stomatologa, oftalmologa, kardiologa i drugih specijalista u privatnim klinikama o trošku kompanije. Osim toga, lečenje je omogućeno i u svim državnim ustanovama. To važi i za najbliže članove njihovih porodica, dok je pokriće od 100.000 evra dovoljno za troškove većine operacija, intervencija i porođaja, čak i u privatnim klinikama.\n– U slučaju bolovanja od 15 dana, zaposlenima se isplaćuje 100 odsto zarade. Kada se radi o najtežim bolestima, poput kancera, kompanija isplaćuje celokupnu zaradu i dodatnu pomoć koja je potrebna za terapiju, sve dok bolest traje – nabraja Zoran Kosijera zdravstvene beneficije.\nDok su radnici koji uspeju da se domognu ovakvih preduzeća u prednosti, naročito u odnosu na veliki broj onih koji rade na crno i nemaju ni zdravstvenu knjižicu, izmene zakona trebalo bi da donesu promene i strožu zakonsku regulativu u svim preduzećima po pitanju zdravstvene zaštite.\n– U narednom periodu potrebno je uvođenje elemenata koji utiču na stvaranje bezbednih i zdravih radnih uslova, kao što su prevencija, aktivno uključivanje Službe medicine rada i uvođenje principa odgovornosti organizatora radova – potvrdili su, za “Novosti”, u Medicini rada.\nU slučaju povrede na radu, interna pravila u okviru “Japan tobako internešenal grupe” su stroža u odnosu na ona propisana domaćima zakonima.\n– Ukoliko se desi neka povreda na radu u našim kompanijama u svetu, bilo da je to na Filipinima ili u Brazilu, radnici u Srbiji takođe dobijaju obaveštenje o tome da je potrebno da detaljno provere isto radno mesto u našoj fabrici ili kancelariji – kaže menadžer ove firme Zoran Kosijera.\nОзнаке: Nova Varoš, PRIBOJ, Prijepolje, rad na crno


L'Occitane's Aromachologie Nourishing – kolekcija za preporod kose - Harper‘s Bazaar\nL'Occitane's Aromachologie Nourishing – kolekcija za preporod kose\nNova kolekcija za negu kose kozmetičkog brenda L’Occitane garantuje potpuno prirodno i senzualno iskustvo – od korena do krajeva.\nDa li ste znali da na dnevnom nivou izgubimo od 50 do 100 komada vlasi? To i nije toliko mnogo ako uzmemo u obzir da kosa brzo raste i da se taj “prazan prsotor” vrlo brzo popunjava, kao i da u proseku svaka žena ima oko 100 hiljada vlasi koje svakodnevno rastu od 0.3 – 0.5 milimetara u zavisnosti od zdravlja kose.\nGeneralno, potrebna je dobra nega koja će sprečiti preterano gubljenje kose. Jedan od najboljih načina jeste da investirate u dobre kozmetičke preparate, poput L'Occitane's Aromachologie Nourishing kolekcije. Novi proizvodi u već postojećoj Aromachologie liniji se fokusiraju na najboljoj nezi od korena do krajeva. Ono što liniju čini još posebnijom jeste ključni sastojak – ulje lista masline, koje je poznato još i kao oleuropein. Ulje iz ovog potcenjenog drveta ima sposobnost da penetrira i obnavlja vlakna kose iznutra. Lako se apsorbuje u skalp i podstiče mikrcirkulaciju koja je bitna za zdravlje cele kose. Pored toga, cela linija proizvoda ne sadrži silikon, niti druge hemikalije koje imaju negativan efekat na kosu.\nZa sve dame koje imaju suvu i oštećenu kosu, preporučujemo ovu kolekciju za svakodnevno korišćenje jer će preporoditi vašu kosu u potpunosti. Počnite sa šamponom koji će očistiti skalp i celu dužinu kose, a zatim nanesite balzam. Maska je takođe obavezna jer obnavlja kosu koja je tretirana farbom i visokim temperaturama.


Aleksandar Vulin, Foto: screenshot Pink TV\nVulin je izjavio i da poseta predsednika Srbije Aleksandra Vučića Hilandaru pokazuje veliko poštovanje prema crkvi i tradiciji, ali i da način na koji je primljen pokazuje da je zaslužio poštovanje koje uživa i za koje se izborio\nObjavljeno: 11.01.2021. 07:59h\nMinistar unutrašnjih poslova Aleksandar Vulin izjavio je sinoć da su društvene mreže kao crna magija jer su, kako je rekao, opasne ukoliko verujete u njih.\n"Pogledajte kako prolazi porodica predsednika Aleksandra Vučića gde je neko napisao za njegovo dete da je pašče i tom čoveku je dato da se krije iza lažnog imena", rekao je Vulin za televiziju Pink.\nVulin je rekao i da smatra da služba za visokotehnološki kriminal ne bi trebalo da se bavi proverom i utvrđivanjem identiteta svakog ko se na društvenim mrežama negativno izjašnjava pod lažnim imenom.\n"Što Srbija da se bavi time koji kompleksaš se anonimno bavi nečim. Potpiši to što misliš pod punim imenom i prezimenom", rekao je Vulin.\nAdvokat Aleksandar Olenik izjavio je, govoreći o tome što su ukinuti nalozi američkom predsedniku Donaldu Trampu na Fejsbuku i Tviteru, da je tu sporno ko kontroliše Tviter i na osnovu čega se donose zabrane.\n"Sud je taj koji mora da povuče granicu gde sloboda govora postaje govor mržnje. Tviter nije pozvan da to radi. Društvene mreže su donele slobodu govora i da se čuje glas anonimnih. Uz tu slobodu ide i dosta negativnih posledica, ali ima više koristi nego štete, u pogledu informacija", rekao je Olenik.\nNovinarka Ljiljana Smajlović ocenila je da je vlasnik Tvitera odlučio šta je istina u vezi sa američkim izborima i da je to "inženjering kojeg bi se stideli ovde u regionu".\nVulin je izjavio i da poseta predsednika Srbije Aleksandra Vučića Hilandaru pokazuje veliko poštovanje prema crkvi i tradiciji, ali i da način na koji je primljen pokazuje da je zaslužio poštovanje koje uživa i za koje se izborio.\n"Sveštenici nisu botovi, a u manastirskom životu vodi se računa šta se i kako radi. Primili su ga kao predstavnika srpske države i on ima razloga da bude ponosan na to", rekao je Vulin za televiziju Pink.\nOn je, reagujući na opasku advokara Aleksandra Olenika da je Vučićeva poseta bila propagandna akcija na šta ukazuje i način izveštavanja medija o poseti, rekao da to nije tačno, već da je bila deo dubokog uverenja Vučića.\n"Vučić je na KIM nekoliko puta od svojih ličnih sredstava izdvajao ili je podsticao prijatelje da organizuju količine novca za obnovu crkava i manastira i to niko ne zna. On je to radio i radi i danas. O tome ćuti i ne govori", rekao je Vulin.\nOlenik je kazao da se ne slaže sa time da se SPC finansira i da mu je sporan novac koji se iz budžeta Srbije izdvaja za SPC, kao i da bi voleo da neko od predstaavnika Vlade javno kaže koliko je novca 2020. godine dato SPC.\nGovoreći o Vučiću, on je kazao da će ga pohvaliti zbog postizanja Briselskog sporazuma i njegovog sprovođenja.\nVulin je izjavio i da se vladika diseldorfski i nemački Grigorije bori za sebe, ali da neće da skine mantiju jer mu ona daje autoritet.\nOn je za televiziju Pink rekao da on nije predstavnik SPC, a da ga oslovljavaju kao vladiku i čoveka koji će ujediniti opoziciju.\nPrema njegovim rečima, zanimljivije je što Grigorija "Djilasovi mediji ođednom podružavaju jer je napao predsednika Srbije Aleksandra Vučića''.\n"On kada napadne Vučića sve mu je dozvoljeno. U Srbiji, nažalost, postoje neke stvari - nikada ne smete kritički da se odnosite pema pokojnom premijeru Djinđiću i da hvalite Vučića. Kada ga je Grigorije napao sada je sve dozvoljeno", rekao je Vulin.\nAdvokat Aleksandar Olenik izjavio je da smatra da crkva treba da se bavi verom a ne politikom i da sveštenicima nije dovoljno materijalno već žele moć.\n"Crkva rreba da se bavi onim što jeste njen posao - verom i organizacijim crkve. Nije jasno da li to rade kao verski službenici ili građani. Država ne treba da bude alat i sluša crkvu. Mora da bude odvojena, ali da ne ulazi u državne nadležnosti", rekao je on.\nAleksandar VulinAleksandar VučićDruštvene mrežeCrna magijaHilandar


Srbi, nezaštićeni u Srbiji i šire - Iz ličnog ugla – Pred popis 2011 - Nedeljnik Vreme\nSrpski narod se danas nalazi u čudnom položaju. Kao posledica ekstremističkih platformi "prve i druge Srbije" koje su sukcesivno primenjivane a nekada i istovremeno, danas u Srbiji samo većinski narod nema jasno definisana i institucionalno zaštićena nacionalna prava\nSrbija je postala nacionalna država srpskog naroda voljom svojih građana pripadnika nacionalnih manjina. Za prosečne srpske nacionaliste, baš kao i za njihove "građansko-evropejske" neistomišljenike, pitanje nacionalnih prava srpskog naroda u Srbiji ili izvan njenih granica nije od prvorazredne važnosti. Za prve, Srbi su samo bezimena "vojska" u službi velikog cilja koji je u krajnjem ishodu toliko megalomanski da prevazilazi interese naroda i granice njegovih istorijskih zemalja. Srpska ponornica se prema njihovim očekivanjima završava u nekakvoj ogromnoj Srbiji/Jugoslaviji ili još bolje ujedinjenoj sveslovenskoj državi. Za druge, Srbija je samo primer mere žrtve kojom je moguće prevazići nazadnost Balkana i Istočne Evrope. Hteli bi da izbegnu sve što prati ponovno stvaranje moderne države, da se podsmehnu srpskim državnim tradicijama, zanemare prava srpskog naroda, ali i da susednim državama ospore pravo da se mere sa svojom idealizovanom vizijom Srbije. Tvrdnjom da Srbija nema rašta da se poredi sa Bugarskom, Rumunijom, Gruzijom ili Ukrajinom, i stalnim isticanjem poređenja sa Belgijom, Francuskom ili Portugalom, ili u slučaju Drugog svetskog rata – Nemačkom, suštinski su se približili srpskim nacionalistima koji jednako, samo iz drugih razloga, smatraju svoju zemlju ekskluzivnom. Zato predstavnici SAD i EU, često ne bez vidnog cinizma, vole da govore o liderstvu Srbije na Balkanu i čak na evropskom kontinentu. Verne slušaoce u ovim sasvim neumerenim i podsmeha dostojnim ocenama, ovi političari i diplomate imaju među velikim brojem pripadnika "obe Srbije".\nSrpski narod se danas nalazi u čudnom položaju. Kao posledica ekstremističkih platformi "prve i druge Srbije" koje su sukcesivno primenjivane a nekada i istovremeno, danas u Srbiji samo većinski narod nema jasno definisana i institucionalno zaštićena nacionalna prava. Dobar primer je prosveta. O prosvećivanju manjina odlučuju i njihovi nacionalni saveti, o prosveti srpskog naroda odlučuje ministar koji se zatekne na ovom, za naše vlade po pravilu sporednom resoru. Pripadnici srpskog naroda ne uživaju nikakvu posebnu zaštitu u AP Vojvodini, pa čak ni u opštinama širom centralne Srbije gde on nije većinski. Pitanje prava srpskog naroda u Srbiji sistematski je izbegavana politička tema i tu postoji neka vrsta saglasnosti naše desnice i levice. Odnos prema Srbima u regionu predstavlja još izrazitiji primer. Oko dva miliona Srba živi u osam država Balkana i Srednje Evrope. Reč je o zemljama na kojima srpski narod živi od davnina. U Bosni i Hercegovini su do genocida, koji su od 1941. do 1945. sprovele hrvatske i muslimanske ustaše, i komunističke diktature, Srbi i muslimani koji su tvrdili da pripadaju srpskom narodu činili 62 procenta stanovništva. U Hrvatskoj su Srbi sve do ustaškog genocida iz Drugog svetskog rata činili četvrtinu stanovništva. Oni su svoje slobode stekli starim habsburškim privilegijama, sporazumima sa hrvatskim nacionalnim pokretom 1867. i 1905. godine, ali i zahvaljujući svom doprinosu stvaranju moderne hrvatske republike 1945. godine. U Crnoj Gori, Srbi su do 1945. činili oko 90 procenata stanovništva. Posle Drugog svetskog rata počela je postepena ali nepovratna, decenijska nedemokratska negacija ove činjenice. Srpski narod u Mekedoniji je tokom realnog socijalizma i tekućeg dvadesetogodišnjeg demokratskog razdoblja sveden sa četvrtine na pedesetinu ukupnog stanovništva. U Sloveniji je srpski narod najmnogobrojnija manjinska zajednica koja, uprkos "autohtonosti" Srba u Beloj Krajini, nema status nacionalne manjine… Na severu Albanije srpsko i slovensko stanovništvo činilo je petinu tamošnjeg naroda; danas se ne zna koliko tamo ima Srba a tek treba da dobiju status nacionalne manjine. U Mađarskoj i Rumuniji srpski narod spada u red najmalobrojnijih manjina. Ipak, njegova prava su makar već decenijama otvoreno i u znatnoj meri uređeno pitanje.\nTokom 2011. godine započeće ciklus popisa stanovništva u većini država u kojima živi srpski narod. Reč je o prvom popisu stanovništva otkako je obnovljena nezavisna Srbija. Pored svih unutrašnjih podela, protivrečnosti i slabosti, Srbija je danas prvi put posle 1918. godine istinski matična država srpskog naroda. Uprkos nekakvim izgledima evropskog jedinstva, naše vreme je teško i gorko po Srbiju i srpski narod. Osim u Republici Srpskoj, gde je početkom devedesetih godina prošlog veka u potpunosti primenjen hrvatski model nacionalnog osamostaljenja, u svim drugim državama bivše Jugoslavije zvanična Srbija i tamošnji Srbi sledili su koncept odbrane preživele federalne države i zaštite jednog propalog društvenog sistema, oba zamaskirana u prizemni nacionalizam.\nDanas je izvesno da je Republika Srpska jedini državni entitet u Evropi koji je pod stalnim pritiskom i koji SAD i EU žele da postepeno ukinu. Srbi u Federaciji Bosne i Hercegovine (jednom od entiteta BiH) kao "konstitutivni narod" ne uživaju ni deo prava i uticaja koji Bošnjaci u Srbiji, sa sličnim udelom u ukupnom stanovništvu, imaju kao "nacionalna manjina". Srbi u Hrvatskoj ne uživaju puna, od hrvatske države zagarantovana prava (ukinuti su autonomni kotari, nije sproveden Erdutski sporazum), u Crnoj Gori su u toku kampanja protiv Srpske pravoslavne crkve i državno nastojanje da bude potisnut srpski jezik, u Makedoniji Srbi nemaju pravo na slobodu veroispovesti, u Sloveniji nemaju prava nacionalne manjine, koja malobrojniji Slovenci odavno uživaju u Srbiji…\nNajavljeni popisi biće održani pod pritiskom. U Crnoj Gori je već dugo prisutna napetost koju podstiču pojedini političari iz vlasti. Oni najavljuju ishod popisa, jedan od čelnika režima je čak ustvrdio kako je brojnost Srba u Crnoj Gori "političko pitanje". U Hrvatskoj je prisutna snažna asimilacija. Dovoljno je samo navesti da je na prošlom popisu tek oko četvrtine onih hrvatskih građana koji su se izjasnili kao pravoslavci bilo spremno da prizna kako pripada Srpskoj pravoslavnoj crkvi. Vođe Demokratske partije Srba u Makedoniji podozrevaju da će brojnost manjinskih naroda u ovoj državi i na ovom popisu zavisiti od složene političke potrebe odnosa dva najbrojnija naroda države – Makedonaca i Albanaca. Naime, prema Ohridskom sporazumu, Albanci mogu da uživaju posebna prava samo ukoliko čine više od 20 odsto stanovništva zemlje. Ovaj udeo je na prošlom popisu bio blizu zakonom propisane granice.\nSrbija se kao matična država ne brine posebno o srpskom narodu koji živi izvan njenih granica. U vreme Miloševićevog režima naši sunarodnici bili su viđeni kao instrument politike režima u Beogradu. Danas, u uslovima velikih pritisaka i nepovoljnog položaja države, prioritet je stavljen na srpski narod u dijaspori. Novčana ulaganja iz budžeta Republike Srbije u održanje srpskog naroda koji živi izvan njenih granica su simbolična i više desetina puta manja od sredstava koja recimo Mađarska, Slovenija ili Hrvatska ulažu u slične ciljeve. Sa izuzetkom odnosa prema Republici Srpskoj, koja ima sopstveni budžet, medije i pristalice u Srbiji, pa zato može doneti političke neprilike, vlasti Srbije ne pridaju posebnu pažnju srpskom narodu koji živi u državama regiona. Sve je, čini se, prepušteno delovanju pojedinaca iz naših ustanova, kao što je savetnik predsednika Srbije Mlađan Đorđević ili državni sekretar u Ministarstvu dijaspore Miodrag Jakšić.\nUoči popisa Srbija nije učinila dovoljno da se predstavi drugačije od svojih prethodnica DZ SCG, SRJ i SFRJ – koje su se zagraničnim srpskim narodom bavile u najboljem slučaju politički pragmatično i uzgredno. Novčana ulaganja su neznatna, strategija doskora nije postojala, a sada je ne primenjuju. Začudo, status srpskog naroda, koji mnogi smatraju uzrokom nedaća iz devedesetih godina prošlog veka, danas nije prioritet naše mirne i proevropske regionalne politike. Pitanje izjašnjavanja na popisu spada u domen ljudskih prava i nemoguće ga je kontrolisati. Ipak, Srbija bi trebalo da zainteresuje SAD, EU i UN za očiglednu neravnopravnost kojoj su izloženi naši sunarodnici u nekim od susednih država. Ovde nije reč o nacionalizmu ili velikodržavnim težnjama. Reč je o odbrani ljudskih, građanskih i nacionalnih prava. Reč je o odbrani identiteta i evropskih vrednosti. Kada uklanjaju Njegoša iz udžbenika, kada uvode nedavno konstruisane mitološke obrasce u istorijsku istinu o Kosovskoj bici, vrše pritisak na pravoslavnu crkvu ili prilagođavaju udžbenička tumačenja delova srednjovekovne ili novije istorije političkim potrebama državnog nacionalizma, vlasti naših suseda suštinski ne ruše samo temelje identiteta srpskog naroda, već ugrožavaju evropske vrednosti kojima smo navodno svi privrženi. Time ne gube samo njihove nacionalne kulture, nije na šteti samo srpska nacija, već je reč o gubitku za čitav region. Koliko god to mnogi kod nas ne bili raspoloženi da priznaju, nevolje kojima je izložen srpski narod u susednim državama posredno nepovoljno utiču na političku scenu Srbije i opterećuju našu ionako nestabilnu i nejaku demokratiju.\nAutor je predsednik Naprednog kluba\nLični stav – Srbi van Srbije


SeaOrbiter - budućnost nauke koju smo čekali - Lux Life luksuzni portal\nSeaOrbiter - budućnost nauke koju smo čekali\nArhitekta Žan Ružeri je 1977.godine konstruisao jedan veoma interesantni dizajn nazvan Galathee…\nU pitanju je bio prvi koncept podvodnog habitata, koji je bio više nego impresivan za to doba. Njegova vizija je transformisala polu-pokretnu laboratoriju u realnost – ona je mogla da podnese dubinu do 60 metara, sa minimalnim uticajem na svoje prirodno okruženje.\nRužeri je konstantno poboljšavao svoj prvobitni dizajn, kreirajući druge morske strukture za naučne potrebe, ali njegov najnoviji koncept se ne može porediti sa bilo čim. Nazvan SeaOrbiter, ovaj neverovatni projekat je zapravo vertikalni brod, odnosno delimično brod, delimično podmornica, sa očekivanom cenom oko 50 miliona evra.\nSeaOrbiter je dizajniran kao naučna platforma, koja će omogućiti i olakšati konstantno istraživanje mora i okeana, što je, moramo priznati dobra ideja, jer je 90 % vodene površine naše planete i dalje obavijeno velom misterije. Napravljen od Sealiuma, odnosno aluminijuma koji se može reciklirati, ovaj koncept pluta sa jednim nivoom koji se izdiže 58 metara iznad vode, dok drugi ide 30 metara ispod površine vode.\nEnergijom vetra, talasa i sunca, ovaj brod ima ekološki dizajn i u potpunosti je samoodrživ. Njegov enterijer sadrži dovoljno mesta za 18-22 člana posade na duže vreme – njihove misije istraživanja obično traju od nekoliko meseci do nešto više od godinu dana, a ovim konceptom im je omogućeno da žive u pravoj simbiozi sa morskim životom.\nSeaOrbiter će takođe imati mogućnost prijema i otprema raznih uređaja i vodenih vozila, tako dozvoljavajući naučnicima daleko bezbednije i prijatnije istraživanje okeana do dubine od 6000 metara, uz podršku laboratorije koja sadrži sve neophodnosti.\nNaravno, koncept poput ovog sadrži moderno razvijeni sistem komunikacije. Sa podrškom Nase, Nacionalne Geografije, Rolexa i DCNS-a, za ovaj projekat je do sada prikupljeno oko 40 procenata sredstava.


Jelena Pekić - Forum Lijeve Inicijative\nYou are here: Home / Naš tim / Jelena Pekić\nDirektorica Foruma lijeve inicijative\nDiplomirala je i magistrirala na Ekonomskom fakultetu Univerziteta u Sarajevu, na odsjeku za Makrofinansijski menadžment. Svoje znanje iz oblasti finansijske analize usavršila je radom u Gradskoj upravi Grada Sarajeva gdje je radila na izradi studija i stručnih analiza društveno-ekonomske opravdanosti kapitalnih projekata i investicija.\nOpseg stručnog pisanja javnih politika nevladinom sektoru proširila je na oblasti poduzetništva, ekonomskog osnaživanja žena, finansijskog upravljanja i stambene politike. U saradnji sa brojnim domaćim i međunarodnim organizacijama, istakla se kao edukatorcia za oblasti projektnog menadžmenta, izrada biznis planova i tržišta rada, upravljanje finansijama i finansijskog izvještavanja, te izrade i zagovaranja javnih politika.\nOd značajnih projekata na kojima je bila angažovana izdvajaju se projekti Delegacije Evropske unije, Savjeta Evrope, UNICEF-a, Fondacije Mozaik, Međunarodnog centra Olof Palme, Westminster fondacije za demokratiju i dr.\nNazad na Naš tim


KOTORSKI FESTIVAL POZORIŠTA ZA DJECU OBILJEŽAVA DJEČIJU NEDJELJU - Radio Kotor\nKOTORSKI FESTIVAL POZORIŠTA ZA DJECU OBILJEŽAVA DJEČIJU NEDJELJU\nU srijedu, 7. oktobra u 17.30 sati u dvorištu Kulturnog centra održaće se izložba radova polaznika edukativno-kreativnih radionica „Kineski kroz igru,“ koje je vodila Jelena Stjepčević. Radionice i izložba su organizovane u saradnji sa JU Kulturni centar „Nikola Đurković“/Gradska biblioteka i čitaonica Kotor i Udruženjem za promociju sinologije Kotor.\nU četvrtak, 8. oktobra od 11 sati, kroz interaktivne aktivnosti, biće promovisano izdanje Kotorskog festivala pozorišta za djecu, „Đir po Kotoru“ na italijanskom jeziku. Profesorica italijanskog jezika Katica Brkanović vodiće djecu i poput turističkog vodiča na italijanskom jeziku, predstavljati najznačajnije građevine u kotorskom Starom gradu i praviti paralelu sa njihovim prikazom u knjizi.\nIstog dana, u 17 sati u Pomorskom muzeju u Kotoru održaće se promocija knjige Jelene Lele Milošević „Ivo Vizin – kapetan od snova“ u saradnji sa JU Kulturnim centrom „Nikola Đurković“ Kotor i Pomorskim muzejom Kotor. Na promociji će govoriti Ilija Mlinarević, kustos u Pomorskom muzeju, Aleksandra Tomović, urednica programa za mlade u Kulturnom centru i Nataša Ristelić, menadžerka Kotorskog festivala pozorišta za djecu. Nakon promocije uslijediće obilazak muzeja.


Alfons Ori već osudio Mladića!\nAlfons Ori već osudio Mladića!\nSudija Haškog tribunala Alfons Ori otvoreno je stao na stranu haškog tužilaštva u procesu protiv bivšeg komandanta Vojske RS generala Ratka Mladića i praktično pokazao da mu dokazi odbrane apsolutno ništa ne znače, jer je on već doneo osuđujuću presudu u ovom predmetu. Sudija Ori je najavio da će u nastavku procesa generalu Mladiću, u kojem odbrana treba da izvodi svoje svedoke, važiti potpuno nova pravila u odnosu na ona kada su iskaze davali svedoci haškog tužilaštva.\nSagovornik Pressa odlično upućen u rad tribunala objašnjava da je sudija Alfons Ori u panici zato što su advokati odbrane u dosadašnjem procesu dobro uzdrmali optužnicu protiv generala Mladića.\nOn kaže da su Mladićevi advokati potpuno demaskirali slučaj „Markale“ i gotovo nepobitno dokazali da za taj zločin nisu odgovorne srpske snage, ističući da je sudija Ori upravo zbog toga uveo nova pravila za ispitivanje svedoka.\n– Sudija Alfons Ori je bio član nekoliko sudskih veća koja su izricala kazne srpskim oficirima za slučaj „Markale“. Kada bi u nastavku suđenja generalu Mladiću dozvolio odbrani da ispituje svedoke na dosadašnji način, sve optužbe protiv Srba za taj slučaj bile bi potpuno obesmišljene, a to bi onda značilo da je Ori osudio nevine ljude za taj zločin. Upravo zato je najavio nova pravila koja u praksi znače da će svedocima biti onemogućeno da govore ono što njemu ne odgovara. Najgrublje rečeno, on će imati pravo da prekida svedoke i jednostavno kaže da je nešto što su rekli irelevantno za proces protiv Mladića – ističe naš sagovornik.\nNjegovo mišljenje u potpunosti deli i Darko Mladić, sin bivšeg komandanta VRS, koji kaže da se Ori i u dosadašnjem delu suđenja ponašao više kao tužilac, nego kao sudija.\n– Sudija Ori je dosadašnje svedoke odbrane češće prekidao i više napadao nego tužioci kojima je to posao. Svedoci odbrane su i ranije tretirani drugačije nego svedoci tužilaštva, a sada je to praktično određeno kao pravilo. Ne mogu da se otmem utisku da to sudija Ori radi zato što svedoci odbrane mog oca remete njegovu već donesenu osuđujuću presudu – kaže Mladić.\nBeogradski advokat Branko Lukić, šef tima odbrane generala Mladića, kaže da sudsko veće na čelu sa Orijem onemogućuje odbranu da preko svedoka prikaže širi kontekst svega onoga što se stavlja na teret bivšem komandantu VRS.\n– Haško tužilaštvo od početka svog rada stvara jednostranu sliku o ratnim dešavanjima, odnosno kreira klimave optužnice za zločine protiv Srba koje pogoduju kasnijim oslobađajućim presudama. Zbog toga su oslobođeni i Naser Orić i Enver Hadžihasanović i Amir Kubura, jer sudijama nije predočeno dovoljno dokaza o njihovoj odgovornosti. Međutim, sada se ide korak dalje, jer su se u službu stvaranja te jednostrane slike stavile i same sudije – kaže Lukić.\nUprkos tome, nastavlja on, advokati odbrane neće pokleknuti i odustati od mukotrpnog dokazivanja istine, koja kaže da je većina incidenata i zločina, za koje su osuđivani Srbi i koji se stavljaju na teret i generalu Mladiću, bili inscenirani od strane Bošnjaka.\nUnapređen rad Centra za istraživanje ratnih zločina!\nDarko Mladić, sin bivšeg komandanta VRS, kaže da je rad Centra za istraživanje rata, ratnih zločina i traženje nestalih lica RS, na čiji račun su se u poslednje vreme mogle čuti kritike, podignut na viši nivo.\n– Dolaskom Milorada Kojića za direktora ovog centra rad je unapređen. Određene stvari pokrenute su sa mrtve tačke i u odnosu na raspoloživi budžet rade mnogo bolje nego pre. Zato smatram da rad Centra treba da podrže sve institucije u Srpskoj i da je ljudima koji tamo rade potrebno obezbediti bolje resurse, jer to zaslužuju. Odbrana mog oca odlično sarađuje sa njima, jer koriste sva raspoloživa saznanja i materijale centra – ocenio je Mladić.


INTERVJU PETRA III KARAĐORĐEVIĆA\n23/05/2013 – 19:00\nU ekskluzivnom intervjuu za „Nedeljnik“, Petar Karađorđević, za koga su još kad je bio jedanaestogodišnji dečak mnogi rekli da ima najveće šanse da bude budući srpski kralj, priča o odrastanju, životu u emigraciji, tome na čemu bi kao krunisana glava najviše insistirao\nBilo mu je svega 11 godina kada je 5. oktobra 1991. godine na aerodromu u Beogradu održao svoj prvi govor, u kojem je nekoliko puta na tečnom srpskom ponovio: “Ja sam samo dete”. Danas je Petru III Karađorđeviću 33 godine. I ponovo je došao u Beograd kako bi prisustvovao sahrani zemnih ostataka svog dede.\nU ekskluzivnom intervjuu za “Nedeljnik”, Petar Karađorđević za koga su još kao jedanaestogodišnjaka mnogi rekli da ima najveće šanse da bude budući srpski kralj priča o odrastanju, životu u emigraciji, tome na čemu bi kao krunisana glava najviše insistirao. No, prvo na šta se osvrnuo bio je povod njegovog dolaska − vraćanje zemnih ostataka njegovog dede kralja Petra II, bake kraljice Aleksandre, prabake kraljice Marije i deda-strica princa Andreja.\n- Povratak mojih predaka kući znači povratak jedinstva u Srbiju i poštovanja prema mojoj porodici. Moja porodica i ja zahvalni smo predsedniku Nikoliću, Vladi Republike Srbije, i Državnoj komisiji za povratak posmrtnih ostataka porodice Karađorđević – počinje priču za “Nedeljnik” Petar Karađorđević.\nNa pitanje da li je vreme da se svi mlađi Karađorđevići vrate kući, kaže da su svi često u Beogradu i da su ozbiljno zainteresovani za događaje u Srbiji, iako su im karijere mahom vezane za inostranstvo.\nPetar je naime odrastao na relaciji Velika Britanija – SAD, a često je boravio i u Španiji. Trenutno radi na stvaranju start-up tržišta u Srbiji, a oblast njegovog delovanja su dizajn i idejno osmišljavanje novih poslova i preduzeća. O odrastanju uz srpsku emigraciju kaže:\n- Djaspora u Americi i Londonu podržavala je naše napore, a svi smo delili tragediju odvojenosti od otadžbine. Moja porodica je sklapala prijateljstva i sa političkom i ekonomskom emigracijom. Uvek smo znali gde su naši koreni i uvek smo za našu zemlju želeli demokratsku budućnost. Dijaspora nije dovoljno priznata, a pomaže nebrojene porodice u zemlji, i investira u nju otkako pamtim za sebe.\nO tome na čemu bi najviše insistirao kao krunisana glava, međutim, ne želi da priča, jer smatra da red nasleđivanja treba da se poštuje.\n- Moj otac, prestolonaslednik treba da bude suveren, pošto je on starešina kraljevske porodice i prvi u redu nasleđivanja prestola. U Srbiji postoje stroga pravila nasleđivanja po načelu prvorođenja – objašnjava mladi Karađorđević, dodajući da bi za Srbiju bilo dobro rešenje da bude ustavna monarhija, poput Velike Britanije, Švedske, Kanade, Australije ili Japana.\nPetar ima spreman odgovor i na pitanje zašto su Karađorđevići munjevito napustili Srbiju, vrativši se tek nakon 5. oktobra 2000. Naime, prema njegovim rečima, tu odluku uopšte nije donela njegova porodica.\n- Vlada mog dede odlučila je da se nakon bombardovanja povuče pred nacističkom invazijom, prvo u Grčku, potom u Palestinu i Egipat, i konačno u London, gde su se već nalazile vlade Francuske, Čehoslovačke, Poljske, Grčke, Holandije, Luksemburga, Norveške i Belgije, koje su takođe izbegle pred nacističkom okupacijom Evrope. To znači da je u svim tim zemljama postojao plan da šef države i vlada ne padnu nacistima u ruke.\nOn je dodao i da su svi režimi posle Drugog svetskog rata kršili ljudska prava njegove porodice.\n- Sad smo se konačno vratili, ali ima još uvek mnogo toga što treba da se učini, kao što je povraćaj imovine moje porodice, koja je bila pokradena – završava priču Petar III Karađorđević.


Srijeda, 27 Decembar 2017 19:38\nIstraživanjem modela Sunčeve aktivnosti čiji je uzrok magnetno polje predviđa se da će se rijeka Temza za dvije decenije zamrznuti, kao i da Velikoj Britaniji prijeti malo ledeno doba, tvrde eksperti.\nMalo ledeno doba koje bi dovelo do zamrzavanja velikih rijeka moglo bi da pogodi Britaniju za manje od dvije decenije, pokazalo je istraživanje Univerziteta u Velikoj Britaniji i Rusiji.\nMatematički model Sunčeve magnetne aktivnosti pretpostavlja da bi temperatura mogla da počne da opada od 2021. godine ističući da bi do 2030. bilo moguće klizanje na Temzi.\nTim istraživača predvođen profesorkom matematike Valentinom Zarkovom sa Univerziteta Nortumbrija je na osnovu radova kolega iz Moskve predvidio kretanje dva magnetna talasa koje stvara Sunce.\n"Nadam se da globalno zagrijavanje neće spriječiti nastupanje malog ledenog doba, dajući čovječanstvu šansu da za 30 godina riješi problem zagađenosti“, ističe profesorka.\n"Do tada moramo pripremiti sve na Zemlji za sljedeću solarnu aktivnost“, dodaje Zarkova.\nFoto: James Dawes/British gas\nViše iz kategorije: « Početkom iduće godine na svijetu će biti 7,6 milijardi ljudi Nakon 60 godina druženja otkrili da su braća »


19. 01. 2019. Comments (0) Views: 333 Autosport, Dakar, Reli\nPoslednja etapa Dakara 2019. okončana je u Peruu, gde su Nasser Al Attiyah i Mathieu Baumel iz Toyote Gazoo Racing SA odneli ubedljivu, istorijsku pobedu sa svojom južnoafričkom Toyotom Hilux. Ne samo da je to bila prva pobeda za Toyotu, već je to bio i prvi benzinski automobil koji je osvojio Dakar u južnoameričkoj eri\nEmocije su se nadvile nad direktorom tima Glyn Hallom, koji je ostao bez reči dok su se njegove dve ekipe nakon vremenske kontrole odvezle u prostor za medije: „Ovo je pobeda koju smo dugo čekali“ – konačno je uspeo da izgovori, pre nego što je bio zatrpan morem čestitki.\nPobednički vozač je, međutim, bio mnogo glasniji: „Tako smo srećni što smo osvojili Dakar – ne samo za sebe, već i za Toyotu i celi Toyota Gazoo Racing SA tim. Svi su tako dugo i naporno radili i zaista su ovo zaslužili. Hvala vam što ste nam omogućili da vozimo ovaj automobil“.\n„Kada smo prvi put čuli da će se voziti u samo jednoj zemlji, bili smo skeptični“ – rekao je Hall nakon što je ponovo vratio pribranost: „Ali organizatori su se pobrinuli da se ovogodišnja trka dugo pamti kao jedan od najtežih testova u poslednjoj deceniji“.\nToyota Hilux i motociklista Dakar 2019\nAl Attiyah -Baumelova pobeda na Dakaru 2019. znači da Toyota Gazoo Racing sada ima dva trijumfa na najtežim automobilskim trkama na svetu – 24 sata Le Mansa i Dakar Rally.\nKao što je Hall rekao ranije: „Osvajanje Dakara nikada nije lako, mnogo ljudi pokušava. Ovogodišnja trka nije bila izuzetak i donela je rolerkoster emocija i rezultata za tim“.\n„Na neki način bilo je veoma utešno imati dva tima koji podržavaju Nassera“, rekao je Hall nakon trke: „Ali čak i tako, uvek preferiram borbu za ukupan poredak od pobede na jednoj etapi“.\nNažalost, trka se za posadu Ten Brinke / Panseri prerano završila u osmoj etapi, kada su pretrpeli probleme s menjačem u nekim od najvećih dina na ovogodišnjoj trci. To je značilo da je posada De Villiers / Von Zitzewitz ostala jedina pomoćna posada za Al Atiyaha i Baumela.\n„Očigledno smo došli ovde da pokušamo da pobedimo“ – rekao je De Villiers, koji je na kraju osvojio deveto mesto: „Ali kada se taj san završio, bili smo srećni što smo podržali Nasera i Mathieua. Ako sami nismo mogli da pobedimo, sledeća najbolja stvar bila je da jedan od naših saigrača uzme pobedu, a ja sam presrećan zbog konačnog rezultata „.\nDe Villiers, koji je u 15 prethodnih Dakar relija samo jednom završavao van top 10 pozicija, našao se sada više na lestvici, na osmom mestu sa samo jednom etapom preostalom za vožnju.\n“No, organizatori su odlučili da se završna etapa vozi obrnutim redosledom, a tim je odlučio da Dirk i ja čekamo Nassera i Mathieua. Dakle, počeli smo etapu, ali onda smo se zaustavili i čekali u dinama” – objasnio je De Villiers: „Srećom, naša posada je za nas spakovala dve ležaljke, tako da smo i mi mogli da gledamo deo trke s više udobnosti“.\nZa Toyota Gazoo Racing SA, pobeda u Peruu dolazi kao šlag na vrhu neverovatnog Dakar iskustva.\n„Ovo je jedino što nam je još bilo potrebno“ – rekao je ushićeni Hall nakon što se prašina slegla na 41. izdanje Dakara: „I neverovatan je osećaj konačno pobediti“.\n1.\tAl Attiyah / Baumel (TOYOTA)\n2.\tRoma / Haro (MINI) +46:42\n3.\tLoeb / Elena (Peugeot) +01:54:18\n4.\tPrzygonski / Colsoul (MINI) +02:28:31\n5.\tDespres / Cottret (MINI) +02:48:43\n6.\tProkop / Tomanek (Ford) +03:19:02\n7.\tAl Rajhi / Gottschalk (MINI) +04:30:56\n8.\tGarafulic / Palmeiro (MINI) +07:57:58\n9.\tDe Villiers / Von Zitzewitz (TOYOTA) +07:59:16\n10.\tChabot / Pillot (TOYOTA) +08:09:58\nTagovi: Dakar 2019, toyota hilux\n» Autosport, Dakar, Reli » Trijumf Toyote na Dakaru


Izvor: RTS, 22.Apr.2021, 06:10\nNajviše je do sada uloženo u energiju vetra – 730 miliona evra: imamo osam vetroparkova, dva se grade, a novi najavljuju. Razvijaju se projekti elektrana, solarnih, termalnih, >> Pročitaj celu vest na sajtu RTS << na biomasu i gas.\n"Osim povećanja udela obnovljive energije mi ćemo zajdno raditi na edukaciji građana i na promocoiji zelene enrgije", kaže Danijela Isailović, direktorka "Udruženja obnovljivi izvori energije".\n"Oni donose i standarde Evropske unije. A zato je to važno? Zato što Srbija radi sve da uđe u Evropsku uniju. I jeste na evropskom putu, a jako važna oblast za njeno pristupanje je svakako oblast klimatskih promena i energetike i zelene ekonomije", rekao je Kuna Adam, ambasador Belgije u Srbiji.\nRTS: Srbija zakoračila u energetsku tranziciju, šta to znači\nUsvajanjem seta energetskih zakona, Srbija je praktično zakoračila u energetsku tranziciju. To podrazumeva ulaganja u zelenu energiju i konkurenciju na tržištu čiste energije, što bi trebalo da obezbedi i povoljnije cene. U zelenu ekonomiju uključeni su i privreda i građani...Najviše je do sada...